title: যজুর্বেদ

text: যজুর্বেদের যুগে ঋত্বিকদের প্রাধান্য বৃদ্ধি পায়। ভক্তির চেয়ে যজ্ঞানুষ্ঠান সর্বস্ব হয়ে দাঁড়ায়। শুক্লযজুর্বেদের ষোড়শ অধ্যায়ে রুদ্রদেবতা একাধারে ভয়ংকর ও কল্যাণকর সংহারক ও পালক। তিনি আর্য, অনার্য ও অন্ত্যজ জাতির দেবতা হয়ে ওঠেন। কৃষ্ণযজুর্বেদকে ব্রাহ্মণ সাহিত্যের জনক বলা হয়। যজুর্বেদের সাহিত্যিক মূল্য না-থাকলেও ধর্ম সম্বন্ধে গবেষণায়, মন্ত্র ও প্রার্থনাদির উৎপত্তি, তাৎপর্য এবং ভারতীয় দর্শনশাস্ত্রের আলোচনায় এই বেদের চর্চা অপরিহার্য। এই বেদে বর্ণিত ‘পিণ্ডপিতৃযজ্ঞ’ পরবর্তীকালে পিতৃশ্রাদ্ধাদিরূপে পরিণত হয়েছে।


title: খ্রি-গ্ত্সুগ-ল্দে-ব্র্ত্সান

text: খ্রি-গ্ত্সুগ-ল্দে-ব্র্ত্সান () (রাজত্বকাল ৮১৫ - ৮৩৮) খ্রি-ল্দে-স্রোং-ব্ত্সানের পরবর্তী তিব্বত সম্রাট ছিলেন।


title: খ্রি-গ্ত্সুগ-ল্দে-ব্র্ত্সান

text: ৮১৫ খ্রিষ্টাব্দে তিব্বত সম্রাট খ্রি-ল্দে-স্রোং-ব্ত্সানের মৃত্যু হয়। তাঁর পাঁচ পুত্রের মধ্যে বড় পুত্র ল্হাস-রাস-গ্ত্সাংমা বৌদ্ধ ভিক্ষুতে পরিণত হন। পরের দুই পুত্রের বাল্যকালেই মৃত্যু হয়। তাঁর পরবর্তী পুত্র গ্লাং-দার-মা বৌদ্ধ ধর্ম বিরোধী হওয়ায় কনিষ্ঠ পুত্র খ্রি-গ্ত্সুগ-ল্দে-ব্র্ত্সানকে সিংহাসনের উত্তরাধিকারী করা হয়।


title: খ্রি-গ্ত্সুগ-ল্দে-ব্র্ত্সান

text: তিব্বত সাম্রাজ্য খ্রি-গ্ত্সুগ-ল্দে-ব্র্ত্সানের শাসনকালে সর্বাধিক বিস্তারলাভ করে। এই সময় তিব্বতী সেনাবাহিনী চীন ও নেপালের কিছু অংশ ছাড়াও খোটান, বালটিস্তান, ব্রুঝা, হুঞ্জা, ঝাংঝুং, ইয়ুগুর, কামিলং, জিনজিয়াং ও গানসু অধিকারে আনে।


title: খ্রি-গ্ত্সুগ-ল্দে-ব্র্ত্সান

text: খ্রি-গ্ত্সুগ-ল্দে-ব্র্ত্সানের সেনাপতি ঝাং-'ব্রো-স্তাগের সামরিক নেতৃত্বে তিব্বত সাম্রাজ্য বিস্তার লাভ করতে থাকে। ৮১৬ খ্রিষ্টাব্দে তিনি উইঘুর খাগানাতের রাজধানী ওর্দু বালিক এবং ৮১৯ খ্রিষ্টাব্দে চীনা শহর ইয়ানঝৌ আক্রমণ করেন। ৮২১ খ্রিষ্টাব্দে ঝাং-'ব্রো-স্তাগ চীনাদের প্রচন্ডভাবে আক্রমণ করে তাঁদের শান্তিস্থাপনে বাধ্য করেন। তিব্বতীরা উইঘুর খাগানাত ও নানঝাও রাজ্যের সাথেও শান্তি স্থাপন করেন।


title: খ্রি-গ্ত্সুগ-ল্দে-ব্র্ত্সান

text: ট্যাং সাম্রাজ্যের সাথে তিব্বত সাম্রাজ্য সীমান্ত বিষয়ক যে চুক্তি স্থাপন করে, তা চীনা ও তিব্বতী উভয় ভাষাতেই ৮২৩ খ্রিষ্টাব্দে লাসা শহরের জোখাং মন্দিরের সামনে প্রস্তরস্তম্ভে লিপিবদ্ধ রয়েছে।


title: খ্রি-গ্ত্সুগ-ল্দে-ব্র্ত্সান

text: খ্রি-গ্ত্সুগ-ল্দে-ব্র্ত্সান তিব্বতে বৌদ্ধধর্ম প্রচারকারী তিনজন ধর্মরাজার মধ্যে একজন ছিলেন। তিনি নেপাল, চীন, কাশ্মীর ও খোটান থেকে বহু কারিগর, পন্ডিত ও অনুবাদককে তিব্বতে আমন্ত্রণ জানিয়ে নিয়ে আসেন। তিনি বহু সংস্কৃত শব্দের তিব্বতী ভাষায় অনুবাদ করার কাজে উৎসাহ প্রদান করে বহু তিব্বতী সাহিত্য ও অনুবাদকর্মের সৃষ্টিতে সহায়তা করেন।


title: খ্রি-গ্ত্সুগ-ল্দে-ব্র্ত্সান

text: তিনি 'উ-শাং-র্দো নামক স্থানে নয়তল বিশিষ্ট মন্দির নির্মাণ করেন। এই মন্দিরের নীচের তিনটি তল পাথরের, মাঝের তিনটি তল ইটের ও ওপরের তিনটি তল কাঠ দিয়ে তৈরী হয়েছিল। এর ছাদটি ছিল সোনা দিয়ে তৈরী। এর ওপরের তিনটি তলায় বৌদ্ধ পুঁথি, চোর্তেন ও চিত্রকলা দ্বারা সমৃদ্ধ ছিল।


title: খ্রি-গ্ত্সুগ-ল্দে-ব্র্ত্সান

text:
তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তাঁর বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান। আবার কোন কোন মতে, মালদ্রো মন্দিরের সিঁড়ি থেকে দুর্ঘটনাবশতঃ পড়ে গিয়ে তাঁর মৃত্যু হয়। অন্যদিকে জিন ট্যাংশু গ্রন্থে বলা হয়েছে যে, রোগগ্রস্ত অবস্থায় তাঁর মৃত্যু ঘটে।
দুনহুয়াং থেকে প্রাপ্ত একটি পুঁথিতে সম্রাট খ্রি-গ্ত্সুগ-ল্দে-ব্র্ত্সানের আরোগ্য কামনার একটি প্রার্থনা লিপিবদ্ধ থাকায় সর্বশেষ তত্ত্বটি সম্বন্ধে প্রমাণ পাওয়া যায়। ঝু জি (১১৩০-১২০০) দ্বারা রচিত টোংকিয়ানকাংমু নামক গ্রন্থে উল্লিখিত আছে যে, সম্রাট তাঁর রাজত্বকালের বেশিরভাগ সময়েই অসুস্থ থাকতেন এবং ৮৩৮ খ্রিষ্টাব্দে মৃত্যুবরণ করেন। টোংকিয়ানকাংমু ও জিন ট্যাংশু গ্রন্থে ৮৩৯ খ্রিষ্টাব্দের উইঘুর খাগানাতের এক মহামারীর কথারও উল্লেখ রয়েছে।


title: মক্কা মসজিদ

text: মক্কা মসজিদ (ও , ) ভারতের বৃহৎ ও প্রাচীন মসজিদগুলোর মধ্যে অন্যতম। এই মসজিদটি ভারতে অন্ধ্রপ্রদেশের হায়দ্রাবাদ জেলায় অবস্থিত। এই মসজিদটি পুরাতন হায়দ্রাবাদ শহরের একটি অন্যতম ঐতিহ্যবাহী স্থাপনা, যার অতি সন্নিকটে ঐতিহ্যবাহী চৌমহল্লা, লাদ বাজার ও চারমিনার অবস্থিত।


title: মক্কা মসজিদ

text: মোহাম্মদ কুলি কুতুব শাহ, যিনি কুতব শাহী সাম্রাজ্যের পঞ্চম শাসক ছিলেন, তিনি এই মসজিদ স্থাপনায় গুরুত্বপূর্ণ ভূমিকা রাখেন। এই মসজিদটির মূল ভবন নির্মাণ কাজে ব্যবহৃত ইট তৈরী করা হয় সৌদি আরবের মক্কা থেকে আনা মাটি থেকে, যা ইসলাম ধর্মাবলম্বীদের জন্য পবিত্রতম স্থান। তাই এই মসজিদের নামকরণ “মক্কা মসজিদ” করা হয়। এই মসজিদটি শহরের কেন্দ্রবিন্দুতে অবস্থিত এবং পুরো শহরের পরিকল্পনাকারী ছিলেন মোহাম্মদ কুলি কুতুব শাহ।


title: মক্কা মসজিদ

text: মক্কা মসজিদটি “মোহাম্মদ কুলি কুতুব শাহ” শাসনামলে তৈরী করা হয়। যিনি গোলকন্দা (বর্তমানে হায়দ্রাবাদ) এর ৫ম শাসক ছিলেন। মসজিদটির সম্মুখের খিলানগুলোর নক্সাগুলো এক একটি গ্রানাইটের টুকরা দ্বারা নির্মিত, যা তৈরী করতে পাচ বছর সময় অতিবাহিত হয়। এই মসজিদটি তৈরীতে ৫০০০ শ্রমিক অংশ নেয়। “মোহাম্মদ কুলি কুতুব শাহ” ব্যক্তিগতভাবে এই মসজিদের ভিত্তিপ্রস্তর স্থাপন করেন। পরবর্তীতে “মুঘল বাদশাহ আওরঙ্গজেব” হায়দ্রাবাদ জয়ের পর এই মসজিদের নির্মাণকাজ সমাপ্ত করেন।


title: মক্কা মসজিদ

text:
মসজিদের প্রধান হলটি দৈর্ঘ্য ১৮০ ফুট, প্রস্থ ২২০ ফুট এবং উচ্চতা ৭৫ ফুট। এই হলে একসাথে ১০,০০০ মুসল্লী নামাজ যাদায় করতে পারে। পনেরটি খিলান উপর প্রধান হলের ছাদটিকে সাপোর্ট দেয়। এই পনেরটি খিলান তিন সারিতে পাচটি করে সাজানো। অন্যদিকের একটি মেহরারবের সাথে সংযুক্ত।
মসজিদের প্রধান স্থাপনা দুইটি বিশাল অষ্টাভূজাকৃতির কলাম দ্বারা সংগঠিত। যার প্রত্যেকটি তৈরী করা হয় একটিমাত্র গ্রানাইটের টুকরা দিয়ে। এই মসজিদটির সাথে চারমিনার ও গোলকন্দা দূর্গের সাদৃশ্য খুজে পাওয়া যায়।
মসজিদের মূল ভবনের ছাদের চারদেয়াল গ্রানাইট ব্লক দিয়ে বহিরাবরন দেওয়া।


title: মক্কা মসজিদ

text: মসজিদ এলাকায় প্রবেশ দরজায়, অষতাভুজকৃত, কোনাকুনি আকৃতির দালান আছে যেখানে শাসক “আসাফ জহি” মার্বেল পাথরের আবরণকৃত কবর আছে। এই স্থাপনাটি তৈরী করা হয় আসাফ জহির শাসনামলে। এই ভবনে নিজাম ও তার পরিবারের সদস্যদের মাজার বিদ্যমান।


title: মক্কা মসজিদ

text: মক্কা মসজিদটি একটি তালিকাভুক্ত ঐতিহ্যবাহী স্থাপনা। যাহোক রক্ষনাবেক্ষনের অভাবে এবং দুষনের কারণ এই ঐতিহ্যবাহী স্থাপনার অনেক অংশ নষ্ট হয়ে যায় এবং ভেঙে যায়। ১৯৯৫ সালে এই স্থানে রাসায়নিক বিক্রিয়া সংগঠিত হয়। তাই ভবিষ্যতে এই স্থাপনাটি ধ্বংসের হাত থেকে রক্ষা করা জন্য অন্ধ্র প্রদেশ সরকার ২০১১ সালের আগষ্ট থেকে যানবাহন্মুক্ত এলাকা হিসেবে ঘোষনা করে।


title: মক্কা মসজিদ

text: ২০০৭ সালের ১৮ মে জুমার নামাজের সময় এই মসজিদের অভ্যন্তরে বোমা বিস্ফোরণ ঘটে যাতে কমপক্ষে ১৩ জন নিহত এবং ১২ জন আহত হয়।


title: চার্লস কিংসলে (লেখক)

text: চার্লস কিংসলে () (১৮১৯-১৮৭৫) একাধারে চার্চ অভ ইংল্যান্ডের পাদ্রি, বিশ্ববিদ্যালয়য়ের অধ্যাপক এবং বিখ্যাত ইতিহাসবিদ ও লেখক ছিলেন। ১৮১৯ সালের ১২ জুন চার্লস কিংসলে ডেভনশায়ারের হোলনে ভিকারেজে জন্মগ্রহণ করেন। তার ছেলেবেলার বেশিরভাগটা সময় কেটেছে ফিনল্যান্ডের বার্নাকে। কেমব্রিজ বিশ্ববিদ্যালয়ে আধুনিক ইতিহাসের উপর তিনি অধ্যাপনা করেছেন ১৮৬০ থেকে ১৮৬৯ পর্যন্ত। ১৮৬৬ সালে সালে তার বিখ্যাত ক্ল্যাসিক বই হেরিওয়ার্ড দ্যা ওয়েক প্রকাশিত হয়। তিনি ছিলেন চার্লস ডারউইনের একজন বন্ধু ও চিঠিপত্রের লেখক।


title: চার্লস কিংসলে (লেখক)

text: ১৮৭৫ সালের ২৩শে জানুয়ারি মাত্র ৫৬ বছর বয়সে হেমস্পায়রে মারা যান তিনি।


title: বার্কশায়ার হ্যাথাওয়ে

text: বার্কশায়ার হ্যাথাওয়ে ইনকর্পোরেটেড হল আমেরিকার বহুজাতিক সমন্বিত বিনিয়োগয়ারী কোম্পানি। আমেরিকার নেব্রাস্কার ওমাহাতে এর সদর দফতর অবস্থিত। এই সদর দফতর বিশ্বের বিভিন্ন স্থানে অবস্থিত অধীনস্থ কোম্পানিগুলোর পরিচালনা করে থাকে। জিকো, বিএনএসএফ, লুব্রিজল, ডেইরি কুইন, ফ্রুট অফ দি লুম, হেলজবার্গ ডায়মন্ডস এবং নেটজেট কোম্পানির পূর্ন অংশের মালিক হল বার্কশায়ার হ্যাথাওয়ে। এছাড়াও মার্স ইনকর্পোরেটেড, কোকাকোলা কোম্পানি, ওয়েলস ফার্গো ও আইবিএম এর বৃহদাংশ শেয়ারেরও মালিক। গত ৪৮ বছর ধরে বার্কশায়ার হ্যাথওয়ে এর শেয়ারহোল্ডারদের গড়ে প্রত্যেক বছর ১৯.৭% লভ্যাংশ দিয়ে এসেছে এবং ২০০০ থেকে ২০১০ সালের মধ্যে কোম্পানিটি প্রায় ৭৬% লভ্যাংশ প্রদান করেছে।


title: বার্কশায়ার হ্যাথাওয়ে

text: বার্কশায়ার হ্যাথাওয়ে কোম্পানিটি জনপ্রিয়তা লাভ করেছে এর পরিচালক ওয়ারেন বাফেটের কল্যাণে। বাফেট এই কোম্পানির চেয়ারম্যান এবং প্রধান নির্বাহি কর্মকর্তা হিসেবে দীর্ঘদিন কাজ করেছেন। এই কোম্পানিতে তার ক্যারিয়ারের প্রথম দিকে তিনি দীর্ঘমেয়াদী বিনিয়োগের দিকে মনোযোগী ছিলেন তবে অতি সম্প্রতি তিনি সম্পূর্ণ কোম্পানি কেনার প্রতি বেশি আগ্রহী। বার্কশায়ার হ্যাথওয়ের বিনিয়োগের তালিকায় রয়েছে খুচরা ব্যবসা, রেলওয়ে কোম্পানি, অলংকার ব্যবসা, সম্পদ ব্যবস্থাপনা কোম্পানি, ভ্যাক্যুম ক্লিনার উৎপাদক, সংবাদপত্র, বীমা কোম্পানি এবং আরও অগণিত সব ব্যবসা।


title: বার্কশায়ার হ্যাথাওয়ে

text: ফোর্বস গ্লোবাল ২০০০ ম্যাগাজিনের মতে বার্কশ্যায়ার হ্যাথাওয়ে হল পৃথিবীর নবম বৃহত্তম পাবলিক লিমিটেড কোম্পানি।


title: রাঙ্গামুড়ি

text: রাঙ্গামুড়ি (বৈজ্ঞানিক নাম: "Netta rufina") বা লালঝুটি ভুতিহাঁস Anatidae (অ্যানাটিডি) গোত্র বা পরিবারের অন্তর্গত "Netta" (নেটা) গণের অন্তর্ভুক্ত এক প্রজাতির ডুবুরি হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। রাঙ্গামুড়ির বৈজ্ঞানিক নামের অর্থ "লাল হাঁস" (গ্রিক: "netta" = হাঁস; লাতিন: "rufina" = লাল)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩০ লক্ষ ৬০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: ধলাগলা মাছরাঙা

text: ধলাগলা মাছরাঙা (বৈজ্ঞানিক নাম: "Halcyon smyrnensis") Halcyonidae (হ্যালসায়নিডি) গোত্র বা পরিবারের অন্তর্গত "Halcyon" (হ্যালসায়ন) গণের অন্তর্ভুক্ত এক প্রজাতির গেছো মাছরাঙা।


title: ধলাগলা মাছরাঙা

text: পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। এছাড়া তুরস্ক ও বুলগেরিয়া পর্যন্তও এদের বিস্তৃতি লক্ষ্য করা যায়। ধলাগলা মাছরাঙার বৈজ্ঞানিক নামের অর্থ "স্মির্নার মাছরাঙা" (গ্রিক: "halkuon" = মাছরাঙার সঙ্গে সম্পর্কিত পৌরাণিক পাখি, "smyrnrnsis" = স্মির্না শহর, তুরস্ক)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৭১ লক্ষ ৭০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই বাড়ছে।


title: ধলাগলা মাছরাঙা

text: এই পাখি আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: হেরিওয়ার্ড দ্য ওয়েক

text: হেরিওয়ার্ড দ্য ওয়েক: দ্য লাস্ট অফ দ্য ইংলিশ "()", বইটি চার্লস কিংসলে লেখা শ্রেষ্ঠ কিশোর উপন্যাস। প্রকাশিত হয় ১৮৬৬ সালে। যা (হেরিওয়ার্ড, দ্য লাস্ট অফ দ্য ইংলিশ) হিসেবেও প্রকাশিত হয়। বাস্তবের সাথে কল্পনার মিশেলে চার্লস কিংসলে হেরিওয়ার্ড নামে মহৎ হৃদয় এবং দুঃসাহসী পুরুষকে নিয়ে লিখেছেন অনবদ্য এই কাহিনীটি।


title: হেরিওয়ার্ড দ্য ওয়েক

text: একাদশ শতাব্দীতে হেরিওয়ার্ড বলে সত্যি একজন দুঃসাহসী আউট-ল ছিলেন যাঁর পদে পদে আর মৃত্যুর হাতছানি। ১০৭০ খ্রিস্টাব্দে তিনি রাজা উইলিয়ামের বিরুদ্ধে এলিতে কিছু ইংরেজ বিদ্রোহী নিয়ে সশস্ত্র প্রতিরোধ গরে তোলেন। তাঁকে একই বছর ডেনিশ নৌ সেনারা সহায়তা করে পিটারবার্গ লুণ্ঠনে। উপন্যাসে বর্ণিত মরকার এবং কিছু উদ্বাস্তুদের নিয়ে যান মিত্রপক্ষ উইলিয়ামের কাছে আত্মসমর্পণ করার পরে। রাজা উইলিয়াম পরে তাঁকে ক্ষমা করলেও নর্মানরা তাঁকে হত্যা করে নিষ্ঠুর ভাবে।


title: বাংলাদেশের সমাজতান্ত্রিক দল

text: বাংলাদেশের সমাজতান্ত্রিক দল, সংক্ষেপে বাসদ হচ্ছে বাংলাদেশের একটি কমিউনিস্ট দল। বাসদ ১৯৮০ সালের ৭ নভেম্বর এক সংবাদ সম্মেলনের মাধ্যমে আত্নপ্রকাশ করে। বাংলাদেশের শোষণমূলক পুঁজিবাদী আর্থ-সামাজিক ব্যবস্থার আমূল পরিবর্তন সাধন করে শোষণ-বৈষম্যহীন সমাজতান্ত্রিক বাংলাদেশ প্রতিষ্ঠা এই দলের উদ্দেশ্য। সাম্যবাদ এই দলের চূড়ান্ত লক্ষ্য।


title: বাংলাদেশের সমাজতান্ত্রিক দল

text: কমরেড খালেকুজ্জামান হলেন বাসদের কেন্দ্রীয় কমিটির সাধারণ সম্পাদক। এছাড়া কেন্দ্রীয় কমিটির অন্যান্য সদস্যরা হলেন কমরেড বজলুর রশিদ ফিরোজ,কমরেড জাহেদুল হক মিলু এবং কমরেড রাজেকুজ্জামান রতন।। দলটির মাসিক মুখপত্রের নাম ""ভ্যানগার্ড""।


title: বাংলাদেশের সমাজতান্ত্রিক দল

text: বাসদ সমাজের বিভিন্ন স্তরের মানুষের সাথে সম্পৃক্ত, তাদের কিছু গণসংগঠন হলো:


title: বাংলাদেশের সমাজতান্ত্রিক দল

text: বাসদ রাজনীতি বিষয়ে আলোচনা সমালোচনামূলক বেশ কিছু গ্রন্থ প্রকাশিত হয়েছে। সেগুলো হচ্ছে,


title: হার্বার্ট স্পেন্সার

text: হার্বার্ট স্পেন্সার (২৭ এপ্রিল ১৮২০ – ডিসেম্বর ৮, ১৯০৩) ভিক্টোরিয়ান যুগের একজন প্রখ্যাত ইংরেজ দার্শনিক, জীববিজ্ঞানী, নৃতাত্ত্বিক, সমাজবিজ্ঞানী এবং ধ্রুপদী উদারতাবাদ ও রাষ্ট্রবিজ্ঞানের অন্যতম প্রধান চিন্তাবিদ।


title: হার্বার্ট স্পেন্সার

text: ঊনবিংশ শতাব্দীতে ফরাসি সমাজবিজ্ঞানী ওগুস্ত কোঁত দর্শনের জগতে দৃষ্টবাদী দর্শন নামে নতুন যে ধারার প্রচলন করেন, হার্বার্ট স্পেন্সার সে ধারার অন্যতম বাহক। কোঁতের ন্যায় তিনি দৃষ্টবাদ শব্দটি ব্যবহার না করলেও দৃষ্টবাদের মূল বৈশিষ্ট্য তার দর্শনে বিদ্যমান থাকায়, অর্থাৎ তিনিও প্রাকৃতিক বিজ্ঞানের প্রেক্ষিতে রাষ্ট্র, সমাজ, সরকার এবং রাষ্ট্রের সাথে ব্যক্তির সম্পর্ক ব্যাখ্যা করায় রাষ্ট্র দর্শনের বিশিষ্ট ভাষ্যকারগণ তাকে দৃষ্টবাদী গোষ্ঠীর অন্তর্ভুক্ত ঘোষণা করেন। তিনি প্রাকৃতিক বিজ্ঞানের শাখাগুলোর মধ্যে জীববিজ্ঞান ও পদার্থবিজ্ঞানের উপর সবচেয়ে বেশি গুরুত্ব আরোপ করেন।


title: বাংলাদেশ ফ্রিডম পার্টি

text: বাংলাদেশ ফ্রিডম পার্টি বাংলাদেশের নিবন্ধিত একটি রাজনৈতিক দল। ১৯৭৫ সালের ১৫ই আগস্ট বঙ্গবন্ধু শেখ মুজিবুর রহমান ও তার পরিবার সামরিক বাহিনীর কিছু কর্মকর্তার হাতে হত্যার শিকার হন। হত্যাকারী কিছু কর্মকর্তা যেমন, ক্যাপ্টেন (পরবর্তীতে লে. কর্নেল) খন্দকার আব্দুর রশিদ, কর্নেল সাঈদ ফারুক রহমান ও মেজর বজলুল হুদা পরবর্তীতে ১৯৮০-এর দশকে দলটি প্রতিষ্ঠা করেন।


title: বাংলাদেশ ফ্রিডম পার্টি

text: ১৯৯৭ সালের ইউএনএইচআরসির প্রতিবেদন অনুসারে দলটি বাংলাদেশের রাজনৈতিক অঙ্গনে তেমন প্রভাব ফেলতে পারেনি কিন্তু বর্তমানে বিভিন্ন সামাজিক যোগাযোগের ওয়েবসাইটে সক্রিয়।


title: বাংলাদেশ ফ্রিডম পার্টি

text: বাংলাদেশ পুলিসের ২০০০ সালের প্রতিবেদন অনুসারে খন্দকার আব্দুর রশিদের কন্যা মেহনাজ রশিদ দলকে একত্রিত করার কাজ করছেন। তিনি ২০০১ ও ২০০৮ সালে কুমিল্লার চান্দিনা থেকে জাতীয় সংসদ নির্বাচনে ফ্রিডম পার্টির প্রার্থী হয়েছিলেন।


title: বাংলাদেশ ফ্রিডম পার্টি

text: ২০০৯ সালে আওয়ামী লীগ দলীয় সাংসদ ফজলে নূর তাপসের উপর বোমা হামলার অভিযোগে মেজর ডালিমের ছোটভাই কামরুল হাসান স্বপনের সাথে মেহনাজ রশিদকে পুলিস গ্রেফতার করে।


title: বাংলাদেশ ফ্রিডম পার্টি

text: পার্টির বর্তমান চেয়ারম্যান হলেন কর্নেল ফারুকের পুত্র সাঈদ তারিক রহমান যিনি সিডনিতে বসবাস করেন।


title: খ্রি-উ-দুম-ব্ত্সান

text: খ্রি-উ-দুম-ব্ত্সান () বা গ্লাং-দার-মা () (রাজত্বকাল ৮৩৮ - ৮৪১) খ্রি-গ্ত্সুগ-ল্দে-ব্র্ত্সানের পরবর্তী এবং অন্তিম তিব্বত সম্রাট ছিলেন।


title: খ্রি-উ-দুম-ব্ত্সান

text: তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তাঁর বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান। কিন্তু এই ঘটনার সত্যতা সম্বন্ধে দ্বিমত রয়েছে।


title: খ্রি-উ-দুম-ব্ত্সান

text: গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। কিন্তু এই ঘটনার ঐতিহাসিকতা সম্বন্ধে দ্বিমত রয়েছে।


title: খ্রি-উ-দুম-ব্ত্সান

text: পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে গ্লাং-দার-মাকে হত্যা করেন। গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান এবং ওদ-স্রুং সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন।


title: আপ (চলচ্চিত্র)

text: আপ "()" পিট ডক্টার পরিচালিত ও পিক্সার অ্যানিমেশন স্টুডিও প্রযোজিত ২০০৯ সালে মুক্তিপ্রাপ্ত একটি থ্রিডি অ্যানিমেটেড কমেডি ও রোমাঞ্চ চলচ্চিত্র। ছবিটি এক বৃদ্ধ কার্ল ফ্রেডরিকসন (কণ্ঠঃ এডওয়ার্ড এস্নার) এবং আটকে পড়া এক কিশোর স্কাউট রাসেলকে (কণ্ঠঃ জর্ডান নাগাই) ঘিরে। ৭৮ বছর বয়সী কার্ল হাজার হাজার বেলুন দিয়ে তার বাসাকে উড়িয়ে দেন এবং দক্ষিণ আমেরিকার উদ্দেশ্যে যাত্রা করেন। তার ভালবাসার স্ত্রীর প্রতিশ্রুতি পূর্ণ করার জন্য। এই ছবির সহকারী-পরিচালক ছিলেন বব পিটারসন এবং সুরকার ছিলেন মাইকেল গেসিনো।


title: আপ (চলচ্চিত্র)

text: ডক্টার এই বিষয়ে কাজ শুরু করেন ২০০৪ সালে, যেখানে তিনি কল্পনা করেন এমন একজন মানুষের কথা যে তার ক্লান্তিকর জীবন থেকে রক্ষা পাওয়ার জন্য পালানোর চেষ্টা করছে এবং রোমাঞ্চের অপেক্ষা করছে। তিনি এবং পিক্সারের এগারোজন অন্যান্য চিত্রকার ভেনেজুয়েলায় তিন দিন যাপন করে বিভিন্ন অনুসন্ধান চালান। পরে চরিত্রগুলো কার্টুন আঁকা হয়। ভাসমান বাড়িটি ১০,০০০ থেকে ২০,০০০ বেলুন দ্বারা সংযুক্ত ছিল। "আপ" পিক্সারের প্রথম ছবি যা ডিজনি ডিজিটাল থ্রি-ডি দ্বারা প্রস্তুত করা।


title: আপ (চলচ্চিত্র)

text: "আপ" ২০০৯-এর ২৯ই মে মুক্তি পায় এবং সে বছরই অনুষ্ঠিত ২০০৯কান চলচ্চিত্র উৎসব-এ অংশ নেয় যা কান চলচ্চিত্র উৎসবের ইতিহাসে প্রথম অ্যানিমেশন এবং থ্রি-ডি চলচ্চিত্র । এই ছবিটি বাণিজ্যিকভাবে ব্যাপক সাড়া পায় এবং আয় করে ৭৩১ মিলিয়ন ডলার। "আপ" অস্কারের জন্য মনোনীত হয় এবং সেই সঙ্গে সেরা চলচ্চিত্রর জন্যও মনোনীত হয়।। যা অ্যানিমেশন চলচ্চিত্র হিসেবে পিক্সারের শ্রেষ্ঠ চলচ্চিত্র বিউটি এ্যান্ড বিস্টের পর প্রথম।


title: ল্হা-লুং-দ্পাল-গ্যি-র্দো-র্জে

text: ল্হা-লুং-দ্পাল-গ্যি-র্দো-র্জে() পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পন্ডিত ছিলেন।


title: ল্হা-লুং-দ্পাল-গ্যি-র্দো-র্জে

text: ল্হা-লুং-দ্পালগ্যি-র্দো-র্জে লাসা শহরের পূর্বদিকে স্ক্যিদ-চু নদীর উত্তর তীরে 'ব্রোম-স্তোদ-গুং-মো-ছে নামক স্থানে জন্মগ্রহণ করেন। ল্হা-লুং তাঁর পরিবারের নাম না কোন স্থানের নাম এই নিয়ে দ্বিমত রয়েছে। প্রথম জীবনে তিনি চীনের বিরুদ্ধে পূর্ব সীমান্তে যুদ্ধ করেন কিন্তু যুদ্ধে বীতশ্রদ্ধ হয়ে ধর্মচর্চা শুরু করেন।


title: ল্হা-লুং-দ্পাল-গ্যি-র্দো-র্জে

text: তিনি সম-য়ে বৌদ্ধবিহার যাত্রা করে বিমলমিত্রের শিষ্যত্ব লাভ করেন। পদ্মসম্ভবের নিকট হতে তিনি বজ্রযান শিক্ষালাভ করেন। তিনি পদ্মসম্ভবের পঁচিশজন প্রধান শিষ্যের মধ্যে একজন স্কা-বা-দ্পাল-ব্র্ত্সেগ্সের নিকট হতে অভিধর্ম সম্বন্ধে শিক্ষালাভ করে খামস অঞ্চলে এই শিক্ষা প্রচার করেন। পদ্মসম্ভবের পঁচিশজন প্রধান শিষ্যের মধ্যে অপর একজন শিষ্য বৈরোৎসনের নিকট হতে তিনি অতিযোগযানের চিত্তবর্গ ও অভ্যন্তরবর্গ তত্ত্ব সম্বন্ধে জ্ঞান লাভ করেন।


title: ল্হা-লুং-দ্পাল-গ্যি-র্দো-র্জে

text: ল্হা-লুং-দ্পালগ্যি-র্দো-র্জে তিব্বত সাম্রাজ্যের অন্তিম সম্রাট বৌদ্ধ ধর্ম বিরোধী খ্রি-উ-দুম-ব্ত্সানকে ধর্মরক্ষার্থে হত্যা করেন। কথিত আছে, এক ধর্মীয় নাচের সময় তিনি নিজের লম্বা কাপড়ে লুকোনো তীর ও ধনুকের সাহায্যে খ্রি-উ-দুম-ব্ত্সানকে হত্যা করে আমদো পালিয়ে যান। এই হত্যার ফলে তিব্বত সাম্রাজ্য ভেঙ্গে পড়ে বিভক্তির যুগ শুরু হয়।


title: চারমিনার

text: চারমিনার ১৫৯১ খ্রিস্টাব্দে স্থাপিত ভারতের তেলঙ্গানার হায়দ্রাবাদের অন্যতম প্রাচীন মসজিদ একটি সৌধ ও মসজিদ। এই স্থাপনাটি হায়দ্রাবাদকে বিশ্ব দরবারে পরিচয় করিয়ে দেয়। এটি ভারতের তালিকাভুক্ত সর্বস্বীকৃত একটি স্থাপনা। চারমিনার পুরাতন হায়দ্রাবাদ শহরের মুসি নদীর পূর্ব তীরে অবস্থিত। এর উত্তরপূর্বকোণে লাদ বাজার এবং পশ্চিম দিকে গ্রানাইটের তৈরী খুবই উচ্চ কারুকাজ সম্পন্ন মক্কা মসজিদ অবস্থিত।


title: চারমিনার

text: চারমিনার দুইটি উর্দু শব্দ চার এবং মিনার এর সমন্বয়ে গঠিত যার ইংরেজী অনুবাদ "Four Towers"। স্থাপনাটিতে চারটি মিনার সংযুক্ত যা এই স্থাপনাটিকে চারটি খিলানের মাধ্যেমে মাটির উপর দাঁড়িয়ে থাকতে সাহায্য করে।


title: চারমিনার

text: মোহাম্মদ কূলই কুতুব শাহ চারমিনার তৈরী সিদ্ধান্ত নেন মসজিদ ও মাদ্রাসা হিসেবে ব্যবহারের উদ্দেশ্য। মীর মোমিন আস্তারাবাদী, কুতুব শাহ’র প্রধানমন্ত্রী, যিনি তৎকালীন সাম্রাজ্যের নতুন রাজধানী হায়দ্রাবাদে চারমিনারের নকশা পরিকল্পনায় প্রধান ভূমিকা পালন করেন। নবতগঠিত রাজধানী শহরের পরিকল্পনা করার জন্য পারস্য থেকে স্থপতি আনা হয়। এই স্থাপনাটির স্থাপনার ধরন ইন্দো-ইসলামিক, যা পারস্যের স্থাপনাশিল্পের প্রমাণ বহন করে। চারমিনার তৈরী হয় গোলকন্দার ঐতিহাসিক বাণিজ্যিক পথের মিলিত স্থানে যেখানে গোলকন্দা বাজারের সাথে বাণিজ্যিক শহর মাসুলিপত্তনমের সংযোগ সাদিত হয়েছে। হায়দ্রাবাদ শহরের পরিকল্পনা করা হয়েছে চারমিনারকে কেন্দ্র করে। তাই চারমিনারের চারপাশে হায়দ্রাবাদ শহর ছড়িয়ে আছে। চারমিনারের উত্তর দিকে মৌলিক দিক নির্দেশনার জন্য “চার কামান” তৈরী করা হয়।


title: চারমিনার

text: চারমিনারের আকারে বর্গাকৃতির। যার প্রত্যেক দিকের দৈর্ঘ্য ২০ মিঃ (প্রায় ৬৬ ফুট), যার মধ্যে চারটি বড় বড় খিলান যা চারটি বড় রাস্তার নির্দেশক।এর প্রত্যক কোনায় স্তম্ভগুলো সুন্দর কারুকাজ সম্পন্ন দ্বিস্তর বেলকুনি বিশিষ্ট মিনার, যা কিনা উচ্চতায় ৫৬ মিঃ (প্রায় ১৮৪ ফুট)। প্রত্যেকটি মিনারের মাথায় মুকুটের মতন সুন্দর কারুকাজ করে কাটা। এবং প্রত্যেক মিনারের ভিত্তিতে ফুলের পাপড়ির মতন নকশা করা। চারমিনারের চূড়ায় উঠার জন্য ১৪৯ ধাপসম্পন্ন পেচানো সিড়ি রয়েছে। এই স্থাপনাটি গ্রানাইট, চুনাপাথর ও মার্বেল পাথর দিয়ে তৈরী।


title: চারমিনার

text: চারমিনারের আশাপাশ এলাকা একই নামে অর্থাৎ চারমিনার নামেই পরিচিত। এই স্থাপনা হতে আরেকটি ঐতিহ্যাভী এওবং বৃহৎ মসজিদ দেখা যায়, যার নাম মক্কা মসজিদ। কুতুব শাহ বংশের পঞ্চম শাসক মুহাম্মদ কুলি কুতুব শাহ মক্কা থেকে ইট আনিয়ে এই মসজিদ নির্মাণ করেন। এই মসজিদ তৈরী করা হয় শহরের কেন্দ্রবিন্দু হিসেবে। চারমিনারের চারপাশে একটি বিশাল বাজার আছে, যা লাদ বাজার নামে পরিচিত। এই বাজার অলংকারের জন্য পরিচিত, বিশেষভাবে রেশমী চুড়ি এবং পথের গত্তি মুক্তার জন্য বিখ্যাত। বর্তমানে চারমিনার বাজারে প্রায় ১৪,০০০ দোকান আছে।


title: চারমিনার

text: পাকিস্তানে বসবাসরত হায়দ্রাবাদি মুসলমানরা করাচীর বাহাদূরবাদ রোডের পাশে একটি চামিনারের ক্ষুদে প্রতিরূপ একটি স্থাপনা তৈরী করেন। ২০১০ সালের ২৫ ও ২৬ সেপ্টেম্বর ভারতের হায়দ্রাবাদের ওয়েস্টিনে প্রদর্শনের উদ্দেশ্য চকোলেট দিয়ে নির্মিত চারমিনারের একটি শৈল্পিক স্থাপনা তৈরীতে ৫০ কেজি চকোলেট লেগেছিল। যা তৈরী করতে তিনদিন সময় লেগেছিল। যিনি এই চকোলেট তৈরী করেছিলেন তার নাম হল অ্যাডেলবার্ট বাউচার।


title: চারমিনার

text: চারমিনারের নিচে একটি মন্দির অবস্থিত যা নাম “ভাগ্যলক্ষী মন্দির”। যা তৈরীর পর থেকে বিরোধের প্রধান কারণ হয়ে দাঁড়ায়। দ্য হিন্দু পত্রিকা একটী প্রাচীন ছবি প্রকাশ করে যেখানে চারমিনারের ভিত্তিস্থলে কোন মন্দিরে স্থাপনার চিহ্ন খুজে পাওয়া যায় না। তারা প্রেস নোটের মাধ্যমে ঐ ছবি উপযুক্ততা জনসমক্ষে প্রচার করে, সেখানে ১৯৫৭ এবং ১৯৬২ সালে তোলা ছবিতে চারমিনারের ভিত্তিস্থলে কোন মন্দিরের স্থাপনার চিহ্ন পাওয়া যায় না বলে নিশ্চিত করে। তারা এটাও নিশ্চিত করে যে, ১৯৯০ ও ১৯৯৪ সালে তোলা ছবিতে মন্দিরের কাঠামো দেখা যেতে পারে। আগা খান ভিশুল আর্কাইভে সংরক্ষিত ১৯৮৬ সালে মার্কিন ফটোগ্রাফারের তোলা চারমিনারের একটি ছবিতে আবার মন্দিরের কাঠামো দেখা যায়।


title: পার্বত্য চট্টগ্রাম জনসংহতি সমিতি

text:
পার্বত্য চট্টগ্রাম জনসংহতি সমিতি (জে.এস.এস) হলো বাংলাদেশের একটি রাজনৈতিক দল যা চট্টগ্রামের পার্বত্য অঞ্চলের আদিবাসী উপজাতিদের অধিকার আদায়ের জন্য প্রতিষ্ঠিত হয়েছিল। ১৯৭৩ সালে প্রতিষ্ঠার পর থেকে সংগঠনটি স্বায়ত্তশাসন ও জাতিগত পরিচয়ের স্বীকৃতি এবং পার্বত্য অঞ্চলের উপজাতির অধিকারের জন্য লড়াই করে আসছে। ১৯৭৫ সালে দলটির সামরিক শাখা শান্তি বাহিনীর যাত্রা শুরু হয় যারা সাধারনত সরকারি বাহিনী ও বাঙালি বসতি স্থাপনকারীদের সাথে লড়াই করে আসছে। শান্তি বাহিনীকে নিরস্ত্রীকরন ও জে.এস.এসকে রাজনীতির মূল ধারায় ফিরিয়ে আনার জন্য ১৯৯৭ সালে সরকারের সাথে একটি নামমাত্র চুক্তি স্বাক্ষরিত হয়।
জেএসএস সৃষ্টির পূর্বে পার্বত্য চট্টগ্রামের আদিবাসীরা ছাত্রদের সংগঠন ও পার্বত্য চট্টগ্রাম উপজাতীয় কল্যাণ সমিতি যা ১৯৬০-এর দশকে পূর্ব পাকিস্তান-এ সংগঠিত হয়েছিল। কাপ্তাই বাঁধ নির্মানের ফলে অনেক অধিবাসী বাস্তুচ্যুত হয়েছেন, যাদের পক্ষে সেসময় সংগঠনটি প্রায় ১০০০০০ মানুষের পুনর্বাসন ও ক্ষতিপূরণ দাবি করে। ১৯৭১ সালে বাংলাদেশ সৃষ্টির পর পার্বত্য চট্টগ্রামের প্রতিনিধিরা যেমন, চাকমা রাজনীতিবীদ চারু বিকাশ চাকমা ও মানবেন্দ্র নারায়ণ লারমা এ অঞ্চলের মানুষের স্বায়ত্তশাসন এবং স্বীকৃতির অধিকার দাবি করেন। লারমা ও অন্যান্য প্রতিবাদকারীরা বাংলাদেশের সংবিধানের খসড়ার প্রতিবাদ করে যদিও সংবিধানে জাতিগত পরিচয় স্বীকৃত ছিল কিন্তু তারা বাংলাদেশ থেকে পূর্ণ স্বায়ত্তশাসন চেয়েছিলেন। বাংলাদেশ সরকারের নীতি অনুযায়ী, বাংলা সংস্কৃতি ও বাংলা ভাষা একমাত্র স্বীকৃত এবং বাংলাদেশের নাগরিক হিসেবে সকলেই বাঙালি।


title: ইয়োহান গাল্টুঙ

text: ইয়োহান গাল্টুঙ (জন্ম: ২৪ অক্টোবর ১৯৩০) একজন নরওয়েজীয় সমাজবিজ্ঞানী ও গণিতবিদ। তিনি শান্তি ও সংঘর্ষ অধ্যয়ন নামক জ্ঞানকাণ্ডটির অন্যতম প্রতিষ্ঠাতা। ১৯৬৩ সালে তিনি পিস রিসার্চ ইন্সটিটিউট (অসলো) প্রতিষ্ঠা করেন এবং সেখানকার পরিচালক হিসেবে ১৯৭০ সাল পর্যন্ত কর্মরত থাকেন। তারই উদ্যোগে ১৯৬৪ সাল থেকে এখন পর্যন্ত "জার্নাল অফ পিস রিসার্চ" প্রকাশিত হয়ে আসছে। ১৯৬৯ সালে শান্তি ও সংঘর্ষ অধ্যয়নের প্রথম চেয়ার হিসেবে অসলো বিশ্ববিদ্যালয়ে তিনি যোগ দেন। ১৯৭৭ সালে তিনি সেখান থেকে পদত্যাগ করেন এবং অন্যান্য বিভিন্ন বিশ্ববিদ্যালয়ে অধ্যাপনা শুরু করেন। ১৯৯৩ সাল থেকে তিনি হাওয়াই বিশ্ববিদ্যালয়ের শান্তি অধ্যয়ন বিভাগের ডিস্টিঙ্গুইশড অধ্যাপক হিসেবে নিযুক্ত রয়েছেন। ১৯৮৭ সালে তিনি রাইট লাইভলিহুড অ্যাওয়ার্ডে ভূষিত হন।


title: ইয়োহান গাল্টুঙ

text: পঞ্চাশের দশকে গণিত ও সমাজবিজ্ঞান, ষাটের দশকে রাষ্ট্রবিজ্ঞান, সত্তরের দশকে অর্থনীতি ও ইতিহাস এবং আশির দশকে ব্যষ্টিক ইতিহাস, নৃবিজ্ঞান ও ধর্মতত্ত্বে বিশেষ অবদানের জন্য গাল্টুঙ প্রশংসিত। ধণাত্মক ও ঋণাত্মক শান্তি, কাঠামোগত সহিংসতা, সংঘর্ষতত্ত্ব, সংঘর্ষ বিলোপ ও শান্তি বিনির্মান, সাম্রাজ্যবাদের কাঠামোতত্ত্ব এবং যুক্তরাষ্ট্রতত্ত্বের মত অসংখ্য নতুন নতুন মতবাদ প্রণয়ন করেছেন তিনি।


title: কল্যান্দী সার্বজনীন দুর্গা মন্দির

text: কল্যান্দী সার্বজনীন দুর্গা মন্দির চট্টগ্রাম বিভাগের নোয়াখালী জেলার সেনবাগ উপজেলা এর অর্ন্তগত দক্ষিণ মোহাম্মদপুর গ্রামে অবস্থিত। বাংলাদেশের প্রাচীনতম মন্দির গুলোর মধ্যে এটি বেশ পুরোনো।


title: কল্যান্দী সার্বজনীন দুর্গা মন্দির

text: কল্যান্দী সার্বজনীন দুর্গা মন্দির এর ইতিহাস সম্পর্কে অনেক ধরনের তথ্য পাওয়া যায়। তবে এই গ্রামের মানুষদের ধারণা এই মন্দিরটি আজ থেকে প্রায় ২০০-৩০০ বৎসর পূর্বে তৎকালীন রাজা রামেন্দ্র রায় চৌধুরী তার নিজের এলাকাতে প্রায় ১ একর জায়গার উপরে এই মন্দির প্রতিষ্ঠা করেন। পরবর্তীতে তার বংশধরেরা এবং এই দক্ষিণ মোহাম্মদপুর গ্রামের মানুষদের ঐকান্তিক প্রচেষ্টায় আজকের এই মন্দির। রাজা রামেন্দ্র রায় চৌধুরি তার নিজের জায়গার উপর তিনি দক্ষিণ দিকের কোন এক চর এলাকা থেকে আজকের এই ব্রাহ্মণদের আনেন এখানে পূজা দেওয়ার জন্য। পরবর্তীতে তাদের বংশধরেরা এই মন্দির বংশক্রমানুসারে পুজা করে আসছেন। প্রথম দিকে এই মন্দিরে ঘট পূজা করা হলেও আস্তে আস্তে প্রতিমা পুজা আরম্ভ হয়। প্রথমদিকে এখানে কোন স্থায়ী মন্দির না থাকলে ও বতর্মানে এখানে বেশ সুন্দর এবং বড় একটি মন্দির রয়েছে। যা সত্যিহ নজর কাড়ার মতো। বর্তমানে এখানে দুই জন স্থায়ী ব্রাহ্মণ এবং একজন অস্থায়ী ব্রাহ্মণ আছেন। আর দুর্গা পুজার সময় আরো দুই জন ব্রাহ্মণ আসেন আর তারা তখন প্রধান পুজারি হিসাবে কাজ করেন। প্রতি বছর বেশ ধুমধামের সাথে এখানে দুর্গা পুজা করা হয়।


title: কল্যান্দী সার্বজনীন দুর্গা মন্দির

text: কল্যান্দী সার্বজনীন দুর্গা মন্দির চট্টগ্রাম বিভাগের নোয়াখালী জেলার সেনবাগ থানার অর্ন্তগত দক্ষিণ মোহাম্মদপুর গ্রামে অবস্থিত। ঢাকা নোয়াখালী রাস্তার পাশে কল্যান্দী হাই স্কুল নামক জায়গা থেকে মাত্র আধা কিলোমিটার দূরে অবস্থিত এই কল্যান্দী সার্বজনীন দুর্গা মন্দির।


title: কল্যান্দী সার্বজনীন দুর্গা মন্দির

text: মূল মন্দিরের বাইরে এখানে রয়েছে শিব মন্দির, শ্রাদ্ধ বাসর, সর্ব মন্দির পরিক্রমা এবং সুন্দর একটি পুকুর। আর এই সকল মন্দিরের ভিতরে রয়েছে বিভিন্ন দেব-দেবীর প্রতিমা। তাছাড়া রাস্তা থেকে মূল মন্দিরের ভিতরে প্রবেশ করতে দেখা যাবে কৃষ্ণ বলরাম এর মূর্তি সজ্জিত একটি সুন্দর গেইট। আর এই প্রবেশের আগে হাতের বামদিকে রয়েছে মা শীতলা দেবীর মন্দির। আর প্রবেশের ডানদিকে আছে শ্রাদ্ধ বাসর এবং তার পাশে শিব মন্দির। এর পরেই এর ডান পাশে রয়েছে শান বাধানো একটি পুকুর। আর তার পরেই রয়েছে সর্ব মন্দির পরিক্রমা এবং তার সাথেই রয়েছে রাধা গোবিন্দ এর মন্দির। এই রাধা গোবিন্দ মন্দিরের মধ্যে রাধা গোবিন্দের বিগ্রহ ছাড়াও গোপাল এর একটি বিগ্রহ আছে। আর এই মন্দিরের পাশে রয়েছে দুর্গা মায়ের মন্দির। আর এই দুর্গা মন্দির এর মধ্যে রয়েছে দেবী দুর্গার একটি বিগ্রহ।


title: কল্যান্দী সার্বজনীন দুর্গা মন্দির

text: বর্তমানে এই মন্দিরে ৩ জন ব্রাহ্মণ পুজারি হিসাবে কাজ করছে। এই মন্দিরে প্রতিদিন রাধা গোবিন্দ এর নিত্য নিরামিষ ভোগ দেওয়া হয়।


title: কল্যান্দী সার্বজনীন দুর্গা মন্দির

text: কল্যান্দী সার্বজনীন দুর্গা মন্দির এর মূল পূজা হলো দুর্গা পুজা। দুর্গা পুজার ৫ দিন ধরে এখানে বেশ আড়ম্বরের সাথে দুর্গা পুজা পালন করা হয়। পুজার সময় বাংলাদেশ এর বহু দূর-দুরান্ত থেকে অনেক ভক্তের সমাগম হয়। তবে এই দুর্গা পুজার পাশাপাশি এখানে অন্যান্য আরো পুজা হয়। আর তাদের মধ্যে অন্যতম পূজা গুলো হলো কালীপূজা, সরস্বতী পূজা, লক্ষ্মী পুজা, জন্মাষ্টমী, শিব রাত্রি, দোল পুর্নিমা, চৈত্র সংক্রান্তি সহ নানা ধরনের হিন্দু ধর্মীয় অনুষ্ঠান পালন করা হয়। এছাড়া কার্তিক মাসের প্রতিদিন সন্ধ্যার সময় শ্রীমদভাগবত গীতা পাঠ করা হয়। আর এমনি গত দুই বছর থেকে এই মন্দিরে দুর্গা দেবীর একটি বিগ্রহ আছে। আর তাই এখানে প্রতি বছর মাঘ মাসের আঠার তারিখে এখানে বাৎসরিক উৎসব পালন করা হয়। এছাড়া প্রতিদিনই দর্শানার্থী ও পুজারিদের ভিড় লেগেই থাকে।


title: কল্যান্দী সার্বজনীন দুর্গা মন্দির

text: প্রাচীনতম মন্দির হিসেবে কল্যান্দী সার্বজনীন দুর্গা মন্দিরে রয়েছে প্রধান আকর্ষণ দুর্গা মায়ের বিগ্রহ। এছাড়াও, দেবী পার্বতী, শ্রীশ্রী কৈলাশ্বেশ্বর শিবলিঙ্গ, প্রভৃতি। এছাড়াও, শ্রীশ্রী দুর্গা নাটমন্দির, ইত্যাদি।


title: কল্যান্দী সার্বজনীন দুর্গা মন্দির

text: এগুলোর তত্ত্বাবধান ও মন্দির পরিচালনায় একটি সুদক্ষ পরিচালনা কমিটি রয়েছে। এছাড়াও, পূজা-অর্চনা, নিত্যকর্মসহ অন্যান্য কার্যাদি সম্পাদনের জন্য পুরোহিত ও তার পরিবার মন্দিরের অভ্যন্তরে অবস্থান করেন। তাছাড়া মন্দিরের দুর্গা সংঘ নামে একটি শক্তিশালী স্বেচ্চাসেবী সংগঠন রয়েছে। যারা মন্দিরের এই দুর্গা পূজা ছাড়াও মন্দিরের সকল পূজা খুবই সুন্দর করে সম্পন্ন করে থাকে। মন্দিরের ভেতরে দুর্গা মায়ের বিগ্রহটি লোহার ফটকে সর্বদাই তালাবদ্ধ থাকে। এর সামনে রয়েছে দান বাক্স। যে-কেউই সাধ্যমত অর্থ প্রদান করতে পারেন যা মন্দির রক্ষণাবেক্ষণসহ আনুসাঙ্গিক কাজে ব্যয় করা হয়।


title: কল্যান্দী সার্বজনীন দুর্গা মন্দির

text: গণপ্রজাতন্ত্রী বাংলাদেশ সরকারের অর্থায়ণে ও ব্যবস্থাপনায় মন্দিরভিত্তিক শিশু ও গণশিক্ষা কার্যক্রম চালু আছে।


title: হকিং বিকিরণ

text:
হকিং বিকিরণ হল কৃষ্ণ বিবর হতে নিঃসরিত এক ধরণের বিকিরণ যার উৎস হল কৃষ্ণ বিবরের আশে পাশের এলাকা। কৃষ্ণবিবরের ঘটনা দিগন্ত হতে এই বিকিরণের যাত্রা শুরু বলে ধরে নেয়া হয়। "হকিং বিকিরণ" নামকরণ করা হয়েছে তাত্ত্বিক পদার্থবিজ্ঞানী স্টিফেন হকিংয়ের নাম অনুসারে। বিজ্ঞানী স্টিফেন হকিংই ১৯৭৪ সালে একটি অঙ্ক কষে দেখান এর অস্তিত্বের কথা।
কৃষ্ণ বিবরের মধ্যাকর্ষণ শক্তি এতই বেশি যে সবচে দ্রুত বেগে ধাবমান আলোর কণাও এর মধ্যে থেকে বেরিয়ে আসতে পারেনা। একবার কৃষ্ণ বিবরের ঘটনা দিগন্তের (Event Horizon) ব্যাসার্ধের মধ্যে যদি কোন কিছু ঢুকে যায়, ফেরত আসার আর কোন পথ থাকেনা। যেহেতু আলোও এর মধ্য থেকে বের হতে পারেনা তাই কৃষ্ণ বিবর দেখা যায়না। এমন বৈজ্ঞানিক বিশ্বাসের মাঝে বিজ্ঞানী হকিং বললেন কৃষ্ণ বিবর থেকেও বিকিরণ সম্ভব। এবং এটা নিয়মিত হচ্ছে। এই বিকিরণের জন্য যে শক্তি দরকার তা ঐ কৃষ্ণ বিবরই সরবারহ করে। এই বিকিরণকেই হকিং বিকিরণ বলা হয়। বিজ্ঞানী জ্যাকব বেকেনস্টাইন, যিনি কৃষ্ণ বিবরের এনট্রপি এবং তাপমাত্রা নিয়ে অনেক গবেষণা করে গেছেন এবং বলে গেছেন যে কৃষ্ণ বিবরের একটা নির্দিষ্ট তাপমাত্রা ও এনট্রপি থাকবে যা শূন্যও নয়, অসীমও নয় বরং সসীম। তাই এই বিজ্ঞানীর নামকে অন্তর্ভুক্ত করে অনেক সময় এ বিকিরণকে হকিং-বেকেনস্টাইন বিকিরণও বলা হয়।


title: হকিং বিকিরণ

text: হকিং এর কাজ শুরু হয়েছিল ১৯৭৩ সালে তার মস্কো পরিদর্শনের পর যেখানে সোভিয়েত বিজ্ঞানী ইয়াকভ যেলদোভিচ এবং অ্যালেক্সেই স্টারোবিনস্কি তাকে দেখান যে কোয়ান্টাম বলবিদ্যার অনিশ্চয়তার নীতি অনুসারে ঘূর্ণায়মাণ কৃষ্ণ বিবরের কণা তৈরি এবং নির্গমন করার কথা। হকিং বিকিরণ কৃষ্ণ বিবরের ভর এবং শক্তি কমায় যেটা black hole evaporation নামেও পরিচিত। এই কারণে, যেসব কৃষ্ণ বিবরের অন্য কোনো কারনে ভর বৃদ্ধি পায় না তারা ছোটো হতে থাকবে এবং সবশেষে নিঃশেষ হয়ে যাবে বলে আশা করা হয়। ধারণা করা হয় যে, ছোটো কৃষ্ণ বিবর বড় কৃষ্ণ বিবর হতে বেশি পরিমাণে বিকিরণ নিঃসরণ করে এবং তাড়াতাড়ি ছোটো এবং নিঃশেষ হয়।


title: হকিং বিকিরণ

text: ২০০৮ সালের জুন মাসে নাসা ফার্মি স্পেস টেলিস্কোপ উৎক্ষেপণ করে যেটা প্রান্তীয় গামা রশ্মির খোঁজ করছে প্রাথমিক পর্যায়ের কৃষ্ণ বিবর থেকে নিঃসৃত বলে আশা করা হয়। এই ঘটনায় লার্জ এক্সট্রা ডাইমেনশন এর তত্বগুলো সঠিক হলে সার্নের লার্জ হ্যাড্রন কোলাইডার হয়তবা ছোটো আকারের কৃষ্ণ বিবর তৈরি করতে সক্ষম হবে এবং তার নিঃশেষকরণ দেখতে পারবে।


title: হকিং বিকিরণ

text: ২০১০ সালের সেপ্টেম্বর মাসে দাবি করা হয় যে একটা পরীক্ষাগারে অপ্টিকাল লাইট পালস নিয়ে পরীক্ষনে একটা সঙ্কেত দেখা যায় যেটা কৃষ্ণ বিবরের হকিং বিকিরণের সাথে খুব সামঞ্জস্যপূর্ণ। তাও ফলাফলগুলো অপরীক্ষিত এবং বিতর্কিতই থেকে যায়। এই বিকিরণ শনাক্ত করতে অন্য প্রজেক্টও শুরু হয়েছে অ্যানালগ গ্র্যাভিটির কাঠামোতে।


title: হকিং বিকিরণ

text: হকিং বিকিরণের ব্যাখ্যা দেয় কোয়ান্টাম বলবিদ্যা। কোয়ান্টাম বলবিদ্যা অনুযায়ী শূন্যস্থান আসলে শূন্য না। সে শূন্যস্থানে অবিরত ভার্চুয়াল কণা নামের কণিকারা জোড়ায় জোড়ায় উৎপন্ন হচ্ছে। এই জোড়ার মধ্যে একটি বাস্তব কণা, অন্যটি প্রতিকণা। এই কণা প্রতিকণা উৎপন্ন হবার পর এক সেকেন্ডের ভগ্নাংশের মত ক্ষুদ্র সময়েই এরা একটা আরেকটার সাথে মিলে নিঃশেষ হয়ে যায়। সৃষ্টি হওয়ার সাথে সাথেই বিলীন হয়ে যায়। কিন্তু যখন এই ভার্চুয়াল কণারা কৃষ্ণ বিবরের ঘটনা দিগন্তের কাছে সৃষ্টি হয় তখন কৃষ্ণ বিবর এই কণাদের প্রভাবিত করে। কৃষ্ণ বিবর কর্তৃক প্রযুক্ত শক্তির প্রভাবে এই কণাযুগল আর একে অপরের সাথে মিলিত হয়না। দুটি কণার একটিকে নিজের দিকে টেনে নেয় আরেকটিকে বাইরে ঠেলে দেয়। কণাটির বাইরে চলে আসতে যে শক্তির দরকার হয় তা সরবারহ করে কৃষ্ণ বিবর নিজে।


title: হকিং বিকিরণ

text: কণাকে বাইরের দিকে ঠেলে দিতে যে অতিরিক্ত শক্তি লাগে তা যেহেতু কৃষ্ণ বিবরই সরবারহ করে তাই যতবারই এই ঘটনা ঘটবে কৃষ্ণ বিবর কিছুটা শক্তি হারাবে। আইনস্টাইনের ভর শক্তি সমীকরণ E=mcভর আর শক্তি একই জিনিস। শক্তি হারানোর অর্থ হল তার ভর কমে যাওয়া। এভাবে যদি বিকিরণ চলতেই থাকে তবে কৃষ্ণ বিবর তাত্ত্বিকভাবে ভর হারাতে হারাতে একসময় নিঃশেষ হয়ে যাবে।


title: আশশেওড়া

text: আশশেওড়া (, বৈজ্ঞানিক নাম: "Glycosmis pentaphylla") একটি গুল্ম জাতীয় উদ্ভিদ। বাংলাদেশের প্রায় সর্বত্র এদের দেখা যায়। এরা যেকোনো পরিবেশে সহজে অভিযোজিত হতে পারে সহজেই।


title: আশশেওড়া

text: রাস্তার দুই ধার, জমির আইল, বাড়ির পেছনে, পুরনো দালানের ইটের খাঁজে, পুকুর পাড়ে, নদীর ধারে, ঘন ঝোপের আড়ালে; সর্বোপরি প্রায় সকল জায়গাতেই জন্মাতে ও বেড়ে উঠতে পারে এরা।


title: আশশেওড়া

text: আশশেওড়া ৩-৪ ফুট উঁচু হতে পারে। কিছু কিছু গাছ ৬ ফুট পর্যন্ত লম্বা হয়। কাণ্ডের রং ধূসর। কাণ্ড বেশ শক্ত। কাণ্ডের ১.৫-২ ফুট পর্যন্ত কোনো ডালপালা হয় না বললেই চলে। কাণ্ডের বেড় ১.৫-২.৫ ইঞ্চি পর্যন্ত হয়। আশশেওড়া মূল, চারা বীজ থেকে জন্মায়। পাতার রং সবুজ। পাতা একপক্ষল, উপবৃত্তাকার। পাতার দৈঘ্য ৩-৪ ইঞ্চি। মাঝ বরাবর প্রস্থ ২-২.৫ ইঞ্চি। পাতা পাতলা, মসৃণ।


title: আশশেওড়া

text: ফুল খুব ছোট, সবুজাভাব সাদা রঙের। মঞ্জরি বহুপুষ্কপক। ফুলের ব্যাস ৫-৭ মিলিমিটার। প্রতি ফুলে ৫ টা করে পাঁপড়ি থাকে। ফুল হালকা মিষ্টি গণ্ধ যুক্ত, ফল সবুজ রঙের। তবে ফল পাকলে গোলাপি রং ধারণ করে। ফল মটর দানার চেয়ে সামান্য বড়। প্রতি থোকায় ২০-৫০ পর্যন্ত ফল থাকে।


title: জেপি মর্গান চেস

text: জেপি মর্গান চেস এন্ড কোং হল যুক্তরাষ্ট্রের একটি বহুজাতিক ব্যাংকিং এবং হোন্ডিং কোম্পানি। সম্পদের বিবেচনায় এটি যুক্তরাষ্ট্রের সর্ববৃহৎ আর্থিক প্রতিষ্ঠান। ২০১২ সালের তথ্য মতে ২.৫০৯ বিলিয়ন মার্কিন ডলার সম্পদ নিয়ে এটি পৃথিবীর দ্বিতীয় সর্ববৃহৎ আর্থিক প্রতিষ্ঠান। ফোর্বস ম্যাগাজিনের মতে এটি পৃথিবীর দ্বিতীয় বৃহত্তম পাবলিক লিমিটেড কোম্পানি এবং সাধারণ ও কম্পোজিট ব্যাংকিং খাতে পৃথিবীর সর্ববৃহৎ সেবাদাতা। জেপি মর্গান চেসের হেজ ফান্ড আমেরিকার দ্বিতীয় সর্ববৃহৎ হেজ ফান্ড। ২০০০ সালে চেস ম্যানহ্যাটন কর্পোরেশন এবং জেপি মর্গান এন্ড কোম্পানি একত্রিত হয়ে জেপি মর্গান চেস এন্ড কোম্পানি গঠিত হয়।


title: জেপি মর্গান চেস

text: জেপি মর্গান ব্রান্ডটি আমেরিকায় মর্গান নামে জনপ্রিয় ছিল। মর্গান প্রাইভেট ব্যাংকিং, বিনিয়োগ ব্যাংকিং, সম্পদ ব্যবস্থাপনা এবং আর্থিক সম্পদের জিম্মাদার হিসেবে আমেরিকায় ব্যাপকভাবে সমাদৃত ছিল। অপরদিকে চেস প্রতিষ্ঠানটি ক্রেডিট কার্ড, সার্ভিসের জন্য আমেরিকা ও কানাডায় বিখ্যাত ছিল। এছাড়াও খুচরা ও সাধারণ ব্যাংকিং খাতে আমেরিকায় চেস একটি জনপ্রিয় নাম। এই দুই প্রতিষ্ঠানের মিলিত রূপ জেপি মর্গান চেস কোম্পানি হল বর্তমান যুগের বৈশ্বিক ব্যাংকের একটি সর্বোৎকৃষ্ট উদাহরণ।


title: জেপি মর্গান চেস

text: ব্যাংক অফ আমেরিকা, সিটিগ্রুপ, ওয়েলস ফার্গোর সাথে জেপি মর্গান হল আমেরিকার প্রথম চারটি সর্ববৃহৎ কোম্পানির মধ্যে একটি। ব্লুমবার্গ ম্যাগাজিনের মতে ২০১১ সালে জেপি মর্গান সম্পদের দিক দিয়ে ব্যাংক অফ আমেরিকাকেও ছাড়িয়ে গিয়েছিল। মর্গানের পূর্বসুরী ব্যাংক অফ দি ম্যানহ্যাটন কোম্পানি ছিল পৃথিবীর ২২ তম সবচেয়ে প্রাচীন ব্যাংক।


title: রেনোঁ

text: রেনল্ট এসএ একটি ফরাসি বহুজাতিক যানবাহন নির্মাতা। এটি ১৮৯৯ সালে প্রতিষ্ঠিত হয়। এটি কার এবং ভ্যান তৈরি করে এবং পূর্বে ট্রাক, ট্রাক্টর, বাস, ট্যাঙ্ক ইত্যাদি তৈরি করতো। ২০১১ সালে এটি ইউরোপের ৩য় বৃহত্তম এবং বিশ্বের ৯ম বৃহত্তম গাড়ি নির্মাতা ছিল।Dacia vehicles sold in some markets under the Renault marque:Renault Samsung vehicles sold in some markets under the Renault marque


title: রেনোঁ

text: Renault light commercial vehicles:


title: কালকা-সিমলা রেল

text: কলকা-সিমলা রেলওয়ে একটি ন্যারোগ্যাজ (২ ফুট ৬ইঞ্চি) রেলওয়ে। এটি উত্তর পশ্চিম ভারতের কলকা থেকে সিমলা ভ্রমনের সবচেয়ে পর্বতময় একটি রেলওয়ে। উত্তেজনাপূর্ণ পাহাড়-পর্বত এবং ছবির মতন আশেপাশের গ্রামের জন্য এই রেলওয়ে বিখ্যাত


title: কালকা-সিমলা রেল

text: শিমলা (বর্তমানে সিমলা) ইংরেজরা স্থাপিত করে এংলো-গুর্খা যুদ্ধের কিছুকাল পরে এবং এটি হিমালয়ের পাদদেশ থেকে ৭.১১৬ ফুট (২,১৬৯ মিঃ) উচুতে অবস্থিত। ১৮৩০ সাল নাগাদ সিমলা ইংরেজদের প্রধান ঘাটিতে পরিণত হয়। ১৮৬৪ সালে এটি ব্রিটিশ ভারতে গ্রীষ্মকালীন রাজকধানীতে পরিণত হয়। এবং ব্রিটিশ সেনাবাহিনীর সদর দফতরও ছিল। রেলওয়ে তৈরী পূর্বে এখান যাতায়াতের প্রধান বাহন ছিল গ্রামের গাড়ি।


title: কালকা-সিমলা রেল

text: ১৮৯৮ সালে দিল্লী-আম্বালা-কলকা রেলওয়ে কোম্পানী ২ফুট গ্যাজে (৬১০মিমি.) এই রেলওয়েটি তৈরী শুরু করে। এই রেলওয়ে তৈরী প্রাক্কলিত ব্যয় ছিল ৮৪,৭৮,৫০০ টাকা। যাহোক কাজটি শেষ করতে বাজেটের দ্বিগুণ ব্যয় হয়। ১৯০৩ সালের ৯ই নভেম্বর ৯৬.৫৪ কি.মি. রেলওয়ে রেল চলাচলের জন্য খুলে দেওয়া হয়। উচুতে রাজধানীর অবস্থান এবং অদ্ভুত পরিবেশের জন্য কলকা-সিমলা ট্রেন ভ্রমণে অন্যান্য ট্রেনের তুলনায় বেশি ভাড়া নেওয়া হয়। যাহোক এই রেল লাইনের রক্ষণাবেক্ষণ করা কোম্পানীর জন্য সহজ ছিল না, কোম্পানীকে ১৯০৬ সালের ১লা জানুয়ারীতে তৎকালীন সরকারের কাছে তৎকালীন ১,৭১,০৭,৭৪৮ টাকায় বিক্রি করে দিতে হয়। ১৯০৫ সালে এই রেললাইনের গ্যাজ পুনরায় পরিবর্তন করে ২’ ৬” গ্যাজে উন্নিত করা হয়।


title: কালকা-সিমলা রেল

text: ২০০৭ সালের মধ্য আগষ্টে হিমাচল প্রদেশ সরকার ঘোষণা করে যে, এই রেলওয়ে রুট সেপ্টেম্বরে বিশ্ব ঐতিহ্য মর্যাদা পাওয়া জন্য প্রস্তুতি নিচ্ছে।


title: কালকা-সিমলা রেল

text:
এই রেলওয়ে দিয়ে যেতে পথিমধ্যে একটি শহর পড়ে যার নাম সোলান, যা ছোট সিমলা নামে পরিচিত। গ্রীষ্মের মাঝামাঝি জুন মাসে সোলান শহরে শুলিনি দেবী’র পূজা হয় যার নাম অনুসারে শহরের নাম সোলান।
২০০৭ সালের ১১ সেপ্টেম্বর ইউনেস্কোর একটি প্রশিক্ষিত দল উক্ত রেলওয়ে এলাকা ভ্রমণ করে বিশ্ব ঐতিহ্য নির্বাচনের সম্ভাব্যতা যাচাই করেন। পরবর্তিতে ২০০৮ সালের জুলাই মাসের ৮ তারিখে ভারতের পর্বত রেলওয়ে হিসেবে কলকা-সিমলা ইউনেস্কো বিশ্ব ঐতিহ্যের তালিকায় স্থান লাভ করে।. ঐ সময় বিশ্ব ঐতিহ্যের তালিকায় ভারতের পর্বত রেলওয়ে (দার্জিলিং হিমালয় রেলওয়ে ও নিলিগিরি পর্বত রেলওয়ে সহ) এবং মহারাষ্ট্রের মুম্বাইয়ের ছত্রপতি শিবাজি টার্মিলান আগে থেকে স্থান লাভ করেছিল।


title: কালকা-সিমলা রেল

text: ব্রিটিশ ভারতের গ্রীষ্মকালীন রাজধানী সিমলার সাথে যোগাযোগ রক্ষার জন্য কলকা-সিমলা রেলওয়ে স্থাপিত হয়। বর্তমানে সিমলা হিমাচল প্রদেশের রাজধানী এবং কলকা হরিয়ানা প্রদেশের পাঞ্চকুলা’র একটি শহর। পুরো ট্রেন রাস্তায় দুইধারে দর্শনীয় প্রকৃতি এর চোখ ধাধানো প্রকৃতির মাঝে এই রেললাইন, ভ্রমন পিপাসুদের আকর্ষন করে। ট্রেন সমুদ্রপৃষ্ঠ থেকে ৬৫৬ মিঃ উচুতে অবস্থিত শহর কলকা অতিক্রম করার পরপর ট্রেন পাহাড়ে পাদদেশের প্রবেশ করে এবং এর পরপরই ট্রেনটি পাহাড়ে চড়ার জন্য প্রস্তুতি গ্রহণ করে।


title: কালকা-সিমলা রেল

text: এই রুটটি কলকার সিভালিক মালভূমির বিভিন্ন স্থান যেমনঃ ধরমপুর, সোলান, কান্দাঘাট, তারাদেবী, সালগোরা, টটু, সামারহিল এবং সিমলা থেকে হিমালয়ের প্যানোরমিক ভিউ দেখা যায়, যা পর্যটকদের প্রধান আকর্ষনে পরিণত হয়েছে। মজার ব্যপার হচ্ছে এই রূটের ২০ টি ছোট ছোট স্টেশন এই রূটের সেতুর ঠিক কাছাকাছি অবস্থিত, যা নির্মিত হয়েছিল সেতু তৈরীর কাজে নিয়োজিত শমিক কর্মীদের বিশ্রামের জন্য। যার সবগুলো এখনো বিদ্যমান, কিন্তু কিছু কিছু পরিত্যক্ত।


title: কালকা-সিমলা রেল

text: আসলে কলকা-সিমলা রেলওয়ে রুটে মোট ২০টি সুড়ঙ্গ পথ অবস্থিত। কিন্তু ১৯৩০ সালে এই ১০৭ টি সুড়ঙ্গ পথের ৪টি সুড়ঙ্গ পথ ভেঙে ফেলা হয়, তারপর থেকে এই রুটে মোট সুড়ঙ্গ পথ হয় ১০৩ টি। ২০০৬ সালে ৪৬ নাম্বার সুড়ঙ্গটি ভেঙে ফেলা হয়, যায় ফলে বর্তমানে মোট ১০২ টি সুড়ঙ্গ পথ কার্যকর আছে। সিমলাতে অবস্থিত এই রুটের শেষ সুড়ঙ্গ পূর্বের ১০৩ নাম্বার সুড়ঙ্গ সিমলা শহরের বিখ্যাত স্থাপনায় পরিণত হয়।


title: কালকা-সিমলা রেল

text: সবচেয়ে দীর্ঘ সুড়ঙ্গ হল বারোগে, এই সুড়ঙ্গ নিয়ে স্থানীয় লোকের মধ্যে বিভিন্ন কথা ও কিংবদন্তি রয়েছে। কর্ণেল বারোগের বিখ্যাত গল্প অনুসারে, এই সুড়ঙ্গের প্রকৌশলী এই সুড়ঙ্গের মধ্যে আত্মহত্যা করেন। তিনি সুড়ঙ্গটির তৈরী করার জন্য দুই দিক থেকে খনন শুরু করেন, কিন্তু তিনি তা জোড়া লাগাতে পারেন না। তাই তাকে তৎকালীন ১ টাকা জরিমানা করা হয়। তিনি এই অপমান সহ্য করতে না পেরে সেই অসম্পূর্ণ সুড়ঙ্গে গুলি দিয়ে আত্মহত্যা করেন। সে স্থানটি এখনো আছে। পরবর্তীতে প্রধান প্রকৌশলী এইচ. এস. হেরলিংটন এই কাজটি ১৯০০-১৯০৩ সালে শেষ করেন। ref name="RuchTrib"/>


title: কালকা-সিমলা রেল

text: এই রেললাইনে ৮৬৪ টি সেতু আছে যার একটির একটি ১৮.২৯ মিঃ লম্বা স্টিলের সেতু। অন্যান্য গুলো অনেকটা গ্যালারীর মতন দেখতে অনেকটা প্রাচীন রোমান স্থাপনার মতন।


title: কালকা-সিমলা রেল

text: ৪৯৩ নাম্বার সেতু, ঐতিহাসিকভাবে যেটা “আর্ক গ্যালারী” নামে পরিচিত। যা কান্দাঘাট ও কানোহ স্টেশনের মধ্যবর্তী স্থানে অবস্থিত। এইটা তিনস্তরের গ্যালারী মতন পাথরের তৈরী। ২২৬ নাম্বার সেতু, যা সন্বোয়ারা ও ধরনমপুরের মাঝে অবস্থিত। যা পাচ স্তর বিশিষ্ট গ্যালারীর মত।


title: জমিরুদ্দিন (দ্ব্যর্থতা নিরসন)

text: জমিরুদ্দিন নামটি দিয়ে নিচের ব্যক্তিবর্গকে নির্দেশ করতে পারে:


title: নিড ফর স্পিড

text: নিড ফর স্পিড (এনএফএস) () একটি বহুল জনপ্রিয় রেসিং ভিডিও গেম সিরিজ যা ইলেকট্রনিক আর্টস কর্তৃক নিয়মিত প্রকাশ হয়ে আসছে এবং এখন পর্যন্ত বিভিন্ন গেম স্টুডিও দ্বারা ডেভেলপ হয়েছে। যার মধ্যে কানাডিয়ান ইএ ব্লেকবক্স এবং যুক্তরাজ্যভিত্তিক ক্রিয়েশন গেমস উল্লেখযোগ্য।


title: নিড ফর স্পিড

text: ১৯৯৪ সালে এই সিরেজের প্রথম গেম "দ্যা নিড ফর স্পিড" প্রকাশিত হয়, যা তখনকার গেমারদের দৃষ্টি আকর্ষণে সফল হয়। এটি ৫ম প্রজন্মের গেমিং কনসোল দিয়ে শুরু করলেও ২০০৮ এর মধ্যে তা ৭ম প্রজন্মের গেমিং কনসোলে উন্নীত করতে সক্ষম হয়। এর অন্যতম আকর্ষণীয় দিক হচ্ছে খেলোয়াড় তার ইচ্ছে মত বিভিন্ন গাড়ি, রেসিং ট্র্যাক বাছাই করে নিতে পারবে, সেখানে পুলিশের সাথে পারস্যুটের লড়াইও করা যায়; যা গেমটিকে উত্তেজনাপূর্ণ করে। ২০০৩ সালে বের হওয়া " " তারা একটি নতুন জিনিস যোগ করে, খেলোয়াড় তার ইচ্ছেমত ট্র্যাক(পথ) এবং গাড়ি সাজাতে বা তৈরি করতে পারবে।


title: নিড ফর স্পিড

text: "নিড ফর স্পিড" পৃথিবীর সবচেয়ে জনপ্রিয় ও সফল রেসিং ভিডিও গেম সিরিজ এবং সর্বকালের অন্যতম শ্রেষ্ঠ ভিডিও গেম ফ্র্যানচাইজি। একটি পরিসংখ্যানে দেখা যায় ২০০৯এর অক্টোবর পর্যন্ত "নিড ফর স্পিড সিরিজের" ১৪ কোটি কপি বিক্রিত হয়েছে।


title: নিড ফর স্পিড

text: ২০১২-এর জুন মাসে ক্রিয়েশন গেমস ঘোষণা করে "নিড ফর স্পিডের" পুরো ফ্র্যানচাইজিই তাদের অধীনে। মাত্র এক বছর পর সুইডিশ এবং ব্রিটিশ ভিডিও গেম ডেভেলপার গোস্ট গেমস ও গোস্ট গেমস ইউকে (গোস্ট গেমস ইউকে ক্রিয়েশন গেমসের ৮০% কর্মীকে যুক্ত করে) এবং ক্রিয়েশন গেমস একসাথে "নিড ফর স্পিডের" সুদুর ভবিষ্যতের জন্য কাজ শুরু করে।


title: উইকেট-রক্ষক

text: উইকেট-রক্ষক বা উইকেট-কিপার () রাজকীয় খেলা হিসেবে পরিচিত ক্রিকেটের অন্যতম কেন্দ্রবিন্দু। তিনি ক্রিকেট খেলায় ফিল্ডিংয়ে নিয়োজিত একজন খেলোয়াড়, যিনি উইকেট কিংবা স্ট্যাম্পের পিছন দিকে অবস্থান গ্রহণ করে বোলার কর্তৃক প্রতিপক্ষের ব্যাটসম্যানের কাছে ছোড়া বল সংগ্রহ করে রান সংগ্রহ করতে না দিয়ে পুণরায় অন্যান্য ক্রিকেটার অথবা বোলারের কাছে ফেরত পাঠান। তার প্রধান কাজই হচ্ছে বোলার কর্তৃক নিক্ষিপ্ত বল সংগ্রহ, ব্যাটসম্যানের ব্যাটের কিনারায় স্পর্শকৃত বল হাতে মুঠোয় রাখা, উইকেট ভেঙ্গে ফেলা, ফিল্ডার কর্তৃক উইকেট লক্ষ্য করে ছোড়া বলের সাহায্যে রান-আউট করা ইত্যাদি। ফিল্ডিংয়ে অবস্থানকারী দলের একমাত্র সদস্য হিসেবে গ্লাভস ও বহিরাংশে পায়ের গার্ড ব্যবহারের অনুমতি পেয়ে থাকেন। এছাড়াও প্রয়োজনে তিনি বলের আঘাত থেকে আত্মরক্ষার্থে হেলমেট পরিধান করে থাকেন। উইকেট-রক্ষক উইকেটের পিছনে অবস্থান করলেও দলের প্রয়োজনে অধিনায়ক কর্তৃক আহুত হয়ে মাঝে-মধ্যে বোলিং করারও অনুমতি পেয়ে থাকেন। এ সময় দলের অন্য কোন একজন সদস্য সাময়িকভাবে উইকেট-রক্ষকের ভূমিকায় অবতীর্ণ হয়ে থাকেন। প্রথম-শ্রেণীর ক্রিকেটে দুইজন উইকেট-রক্ষক হ্যাট্রিক করার গৌরব অর্জন করেছেন। ১৯৫৪-৫৫ মৌসুমে বাংলা বনাম ওড়িষ্যা’র মধ্যকার খেলায় প্রবীর সেন এবং ১৯৬৫ সালে ওয়ারউইকশায়ার বনাম এসেক্সের মধ্যকার খেলায় অ্যালান স্মিথ এ বিরল কীর্তিগাঁথা রচনা করেন।


title: উইকেট-রক্ষক

text:
উইকেট-রক্ষকের ভূমিকার কথা ক্রিকেটের আইনের ৪০ ধারায় বর্ণিত হয়েছে। টেস্টখেলুড়ে দেশের বিখ্যাত কয়েকজন উইকেট-রক্ষক হচ্ছেন -
খালেদ মাসুদ পাইলট (বাংলাদেশ), সৈয়দ কিরমানী ও মহেন্দ্র সিং ধোনি (ভারত), মঈন খান (পাকিস্তান), জেফ ডুজন (ওয়েস্ট ইন্ডিজ), ইয়ান হিলি ও রড মার্শ (অস্ট্রেলিয়া), জ্যাক রাসেল (ইংল্যান্ড) প্রমুখ।


title: উইকেট-রক্ষক

text: উইকেট-রক্ষকের প্রধান কাজ হচ্ছে ব্যাটসম্যানকে অতিক্রমণকারী বলকে থামানো। থামাতে না পারলে ক্রিজে অবস্থানকারী ব্যাটসম্যানদ্বয় প্রান্ত বদল করে বাই হিসেবে রান সংগ্রহ করতে পারেন। তিনি সাধারণতঃ বিভিন্ন পদ্ধতি অবলম্বন করে নিম্নোক্তভাবে ব্যাটসম্যানকে আউট করার চেষ্টা চালান:


title: উইকেট-রক্ষক

text: বোলারের বোলিংয়ের ধরন অনুযায়ী উইকেটের ডানে-বামে, দূরে-কাছে অবস্থান করেন তিনি। ফাস্ট বোলিংয়ের সময় তিনি বেশ দূরে থাকেন। এছাড়াও ধীরগতির কিংবা মিডিয়াম বোলিং বা স্পিন বোলিংয়ের সময় উইকেটের বেশ কাছে থাকেন। শুধুই ব্যাটসম্যান কিংবা বোলারের মতো উইকেট-রক্ষককেও বিশেষভাবে প্রশিক্ষণ গ্রহণ করতে হয়। কিন্তু আধুনিককালের ক্রিকেটে একজন উইকেট-রক্ষককে কমপক্ষে মাঝারীসারির ব্যাটসম্যানের ভূমিকায় অবতীর্ণ হতে হয়। যদি কোন-কারণে উইকেট-রক্ষক সম্মুখের সারির ব্যাটসম্যান হিসেবে মাঠে নামেন তাহলে তিনি অনানুষ্ঠানিকভাবে কিপার/ব্যাটসম্যান নামে দর্শকমহলের কাছে পরিচিতি পান।


title: উইকেট-রক্ষক

text: ক্রিকেটের আইনের ২নং ধারায় একজন অতিরিক্ত খেলোয়াড় অসুস্থ বা আঘাতপ্রাপ্তিজনিত কারণে মাঠে নামতে পারেন কিন্তু উইকেট-রক্ষকের ভূমিকায় অবতীর্ণ হতে পারবেন না।


title: উইকেট-রক্ষক

text: কখনো কখনো এ নিয়মের ব্যতয় ঘটতে পারে। সেজন্যে ব্যাটিংয়ে অংশগ্রহণকারী দলের অধিনায়কের সাথে চুক্তিতে আবদ্ধ হতে হয়। কিন্তু ক্রিকেটের আইনে এধরণের চুক্তির কথকতা উল্লেখ নেই। উদাহরণস্বরূপ: ১৯৮৬ সালে লর্ডসে অনুষ্ঠিত ইংল্যান্ড-নিউজিল্যান্ডের মধ্যকার টেস্টের প্রথম ইনিংসে ইংল্যান্ডের উইকেট-রক্ষক ব্রুস ফ্রেঞ্চ আহত হলে আরও তিনজন (বিল অ্যাথে, বব টেলর, ববি পার্কস) উইকেট-রক্ষককে দায়িত্বভার নিতে হয়।


title: উইকেট-রক্ষক

text: অনেক সময় উইকেট-রক্ষক দলের অধিনায়ক কিংবা সহঃ অধিনায়কেরও দায়িত্ব পালন করে থাকেন। বাংলাদেশের মুশফিকুর রহিম, ভারতের মহেন্দ্র সিং ধোনি সফলতার সাথে নিজ নিজ দলকে পরিচালনা করছেন। সচরাচর উইকেট-রক্ষক ইনিংসের প্রতিটি বলের সাথে নিজেকে জড়িয়ে থাকেন যা অন্যান্য ফিল্ডারকে করতে হয় না। বোলারের বোলিংকে উৎসাহিত করতে তিনি কথা বলে থাকেন যা অনেকসময় ব্যাটসম্যানের কাছে বিরক্তিকর বলে মনে হয় যা "স্ল্যাজিং" নামে পরিচিত।


title: উইকেট-রক্ষক

text:
নিম্নবর্ণিত ১০জন উইকেট-রক্ষক টেস্ট ক্রিকেটে শীর্ষস্থান দখল করে আছেন:
ছক নির্দেশনামা


title: উইকেট-রক্ষক

text:
নিম্নবর্ণিত উইকেট-রক্ষকগণ দুইশত বা ততোধিকবার একদিনের আন্তর্জাতিক ক্রিকেটে আউট করেছেন:
ছক নির্দেশনামা


title: উইকেট-রক্ষক

text:
নিম্নবর্ণিত ১০জন উইকেট-রক্ষক টুয়েন্টি২০ আন্তর্জাতিক ক্রিকেটে শীর্ষস্থান দখল করে আছেন:
ছক নির্দেশনামা


title: বিভক্তির যুগ (তিব্বত)

text: বিভক্তির যুগ নবম থেকে ত্রয়োদশ শতাব্দী পর্যন্ত বিস্তৃত তিব্বতের ইতিহাসের পর্যায়কালকে বলা হয়ে থাকে। এই সময় তিব্বত সাম্রাজ্যের অধীনে কেন্দ্রীয় শাসনব্যবস্থার পতনের ফলে তিব্বত বিভক্ত হয়ে পড়ে।


title: বিভক্তির যুগ (তিব্বত)

text: তিব্বতের অন্তিম সম্রাট খ্রি-উ-দুম-ব্ত্সান বা গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে আনুমানিক ৮৪১ খ্রিষ্টাব্দে গ্লাং-দার-মাকে হত্যা করেন। গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান () এবং ওদ-স্রুং () সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন।


title: বিভক্তির যুগ (তিব্বত)

text: এই গৃহযুদ্ধের ফলে তিব্বতী রাজতন্ত্রের রাজনৈতিক প্রভাব হ্রাস পায় এবং তিব্বত অনেকগুলি পৃথক রাজ্যে বিভক্ত হয়ে পড়ে। এই রাজ্যগুলি একে অপরের বিরুদ্ধে যুদ্ধে লিপ্ত থাকায় ১২৪৭ খ্রিষ্টাব্দ পর্যন্ত তিব্বতে কোন কেন্দ্রীয় শাসনব্যবস্থার অস্তিত্ব ছিল না।


title: বিভক্তির যুগ (তিব্বত)

text: ওদ-স্রুংয়ের পুত্র দ্পাল-'খোর-ব্র্ত্সানের () ব্ক্রা-শিস-ব্র্ত্সেন-ব্র্ত্সান () এবং স্ক্যিদ-ল্দে-ন্যিমা-গোন () নামক দুই পুত্র ছিল। স্ক্যিদ-ল্দে-ন্যিমা-গোন পশ্চিম তিব্বত অঞ্চলের স্তোদ-ম্ঙ্গা-রিস অঞ্চলে রাজ্য প্রতিষ্ঠা করেন। তিনি লাদাখকে নিজের রাজ্যের অন্তর্ভুক্ত করেন এবং লাদাখি রাজবংশের সুত্রপাত করেন। সপ্তদশ শতাব্দীতে সম্পাদিত "লা-দ্ভাগ্স-র্গ্যাল-রাব্স" বা লাদাখের রাজাদের ধারাবিবরণীতে বলা হয় যে রাজা স্ক্যিদ-ল্দে-ন্যিমা-গোন তাঁর তিন পুত্রের মধ্য তাঁর সাম্রাজ্য ভাগ করে দেন। এই বিবরণীতে বলা হয় তিনি তাঁর তাঁর জ্যৈষ্ঠ পুত্র দ্পাল-গ্যি-ঙ্গোনকে মার‍্যুল বা লাদাখ, হ্গোগের স্বর্ন খনি, রু-থোগ বা রুদোক, ল্দে-ম্চোগ-দ্কার-পো বা দেমচোক ও রা-বা-দ্মার-পো প্রদান করেন। স্ক্যিদ-ল্দে-ন্যিমা-গোনের অপর পুত্র ব্ক্রা-শিস-ম্গোন () পশ্চিম তিব্বত অঞ্চলে রাজত্ব করে গুজ এবং পু-হ্রাং নামক রাজ্য স্থাপন করেন।


title: বিভক্তির যুগ (তিব্বত)

text: বিভক্তির যুগে তিব্বতী বৌদ্ধধর্মের প্রগতি স্তব্ধ হয়। বৌদ্ধ ভিক্ষুদের হত্যা, কারাবাস ও নির্বাসন দেওয়া হয়। এই সময় তিব্বতের সীমান্ত অঞ্চল আমদোতেই একমাত্র অতিব্বতী গোষ্ঠীদের মধ্যে তিব্বতী বৌদ্ধধর্ম টিকে থাকে। এই সময় দ্পাল-ছুব-বো-রি () নামক স্থান থেকে দ্মার-বান-শাক্য-সেং-গে (), গ্ত্সাং-রাব-গ্সাল () এবং গ্যো-দ্গে-ছুং () নামক তিনজন বৌদ্ধ ভিক্ষু বিনয় ও অভিধর্ম বিষয়ক গ্রন্থ নিয়ে ম্ঙ্গা'-রিস, মঙ্গোলিয়া হয়ে আমদো পৌঁছন। এই অঞ্চলে তাঁরা আন-ছুং-গ্নাম-র্দ্জোং () বৌদ্ধবিহারে বসবাস শুরু করেন। তাঁদের শিষ্য মু-জু-গ্সাল-'বার () (৮৩২-৯১৫), যিনি পরবর্তীকালে ব্লা-ছেন-দ্গোংস-পা-রাব-গ্সাল () নামে পরিচিত হন, উত্তর পূর্ব তিব্বত অঞ্চলে বৌদ্ধ ধর্মের পুনরুজ্জীবন ঘটান।


title: বিভক্তির যুগ (তিব্বত)

text: গুজ রাজ্যের প্রতিষ্ঠাতা ব্ক্রা-শিস-ম্গোনের পুত্র ব্যাং-ছুব-য়ে-শেস'-ওদ () কাশ্মীরে বৌদ্ধধর্ম শিক্ষার উদ্দেশ্যে তিব্বত থেকে একুশ জন শিক্ষার্থীকে পাঠান। তিনি ৯৯৭ খ্রিষ্টাব্দে থোলিং বৌদ্ধবিহার নির্মাণ করেন এবং ১০৪০ খ্রিষ্টাব্দে অতীশ দীপঙ্করকে তিব্বতে আমন্ত্রণ জানান। এর ফলে পশ্চিম তিব্বতে বৌদ্ধ ধর্মের প্রভাব বিস্তার ঘটে।


title: বিভক্তির যুগ (তিব্বত)

text: পরবর্তীকালে ব্লা-ছেন-দ্গোংস-পা-রাব-গ্সাল এবং অতীশ দীপঙ্কর দ্বারা শিক্ষাপ্রাপ্ত দশজন বৌদ্ধ মধ্য তিব্বত অঞ্চলে বৌদ্ধ ধর্ম প্রচার করেন। ১০৭৩ খ্রিষ্টাব্দে সা-স্ক্যা বৌদ্ধবিহার এবং ১১৫৫ খ্রিষ্টাব্দে ত্সুরফু বৌদ্ধবিহার স্থাপিত হয়।


title: সুইটি (অ্যানিমেটেড চরিত্র)

text: প্রযুক্তি ব্যবহার করে কম্পিউটারে তৈরি করা একটি কাল্পনিক ও অ্যানিমেটেড চরিত্রের নাম সুইটি। এই চরিত্রটির নির্মাতা ইউরোপের নেদারল্যান্ডস-এর একটি সাহায্য সংস্থা তেরে দেস হোমস এবং তাকে সুইটি নামে ও ফিলিপাইনের অধিবাসী হিসেবে ভিডিও চ্যাটরুমে পরিচয় করিয়ে দেয়া হয়। বিশ্বব্যাপি অনলাইনে ছড়িয়ে পড়া শিশু যৌনপীড়ন সম্পর্কে জনগনকে সচেতন করতে এবং এধরণের যৌনপীড়নের সাথে জড়িতদের চিহ্নিত করতেই একে তৈরী করা হয়।


title: সুইটি (অ্যানিমেটেড চরিত্র)

text: তেরে দেস হোমস আড়াই মাস (১০ সপ্তাহ) ধরে এই অভিযান পরিচালনা করে ৭১ দেশের ২০ হাজার লোককে সুইটির সঙ্গে যৌন-সংক্রান্ত আলাপচারিতার চেষ্টা করতে দেখেছে; যাদের মধ্যে অর্থের বিনিময়ে ওয়েবক্যামে যৌনতায় লিপ্ত হওয়ার চেষ্টা করেছে ১,০০০ জন।


title: ব্যাং-ছুব-য়ে-শেস'-ওদ

text: ব্যাং-ছুব-য়ে-শেস'-ওদ () (৯৫৯ - ১০৪০) তিব্বতের বিভক্তির যুগে নবনির্মিত গুজ রাজ্যের দ্বিতীয় রাজা ছিলেন।


title: ব্যাং-ছুব-য়ে-শেস'-ওদ

text: ব্যাং-ছুব-য়ে-শেস'-ওদ তিব্বত সাম্রাজ্যের অন্তিম সম্রাট খ্রি-উ-দুম-ব্ত্সানের পৌত্র স্ক্যিদ-ল্দে-ন্যিমা-গোনের পুত্র ও গুজ রাজ্যের প্রতিষ্ঠাতা ব্ক্রা-শিস-ম্গোনের পুত্র ছিলেন। স্ক্যিদ-ল্দে-ন্যিমা-গোনের অপর পুত্র ও জাংস্কার রাজ্যের প্রতিষ্ঠাতা ল্দে-গ্ত্সুগ-ম্গোনের পুত্রহীন অবস্থায় মৃত্যু হলে ৯৬৭ খ্রিষ্টাব্দে ব্যাং-ছুব-য়ে-শেস'-ওদ গুজ, পু-হ্রাং, জাংস্কার, স্পিতি, লাহুল এবং উত্তর কিন্নর অঞ্চলকে একত্র করে এক সংগঠিত রাজ্যের অধীশ্বর হন।


title: ব্যাং-ছুব-য়ে-শেস'-ওদ

text: ব্যাং-ছুব-য়ে-শেস'-ওদ রাজত্বকালের শুরুতে ব্কা'-শোগ-ছেন-মো () নামক একটি আদেশ জারি করে তাঁর রাজত্বকে ধর্মীয় ভিত্তিতে চালনা করবেন বলে স্থির করেন। সেই কারণে তিনি একাধারে রাজা ও লামা উভয় হিসেবে পরিচিতি লাভ করেন।


title: ব্যাং-ছুব-য়ে-শেস'-ওদ

text: ব্যাং-ছুব-য়ে-শেস'-ওদ তিব্বতে দ্বিতীয়বার বৌদ্ধধর্ম প্রসারের জন্যও বিখ্যাত। তিনি কাশ্মীরে বৌদ্ধধর্ম শিক্ষার উদ্দেশ্যে তিব্বত থেকে একুশ জন শিক্ষার্থীকে পাঠান। তাঁদের এই শিক্ষালাভের উদ্দেশ্য ছিল সংস্কৃত থেকে তিব্বতী ভাষায় বৌদ্ধ ধর্ম গ্রন্থগুলির অনুবাদ করা। কিন্তু উত্তর ভারতের প্রতিকূল আবহাওয়ার কারণে একুশজনের মধ্যে উনিশজন মারা যান। রিন-ছেন-ব্জাং-পো এবং লেগ্স-পা'ই-শেস-রাব () নামক অবশিষ্ট দুইজন পরবর্তীকালে তিব্বতে বৌদ্ধ ধর্ম প্রসারে সহায়ক হন। রিন-ছেন-ব্জাং-পো বহু সংস্কৃত গ্রন্থের তিব্বতী ভাষায় অনুবাদ করেন এবং লাদাখ অঞ্চলে বহু বৌদ্ধবিহার নির্মাণ করেন।


title: ব্যাং-ছুব-য়ে-শেস'-ওদ

text: ৯৯৭ খ্রিষ্টাব্দে ব্যাং-ছুব-য়ে-শেস'-ওদ থোলিং বৌদ্ধবিহার নির্মাণ করেন। তাঁর একটি আদেশের ফলে থোলিং অঞ্চলে বসবাসকারী যাযাবর ও কৃষিজীবী মানুষেরা এই বৌদ্ধবিহারের খরচ চালানোর জন্য কর প্রদান করতে বাধ্য থাকত।


title: ব্যাং-ছুব-য়ে-শেস'-ওদ

text: ব্যাং-ছুব-য়ে-শেস'-ওদ নাগ-ত্শো-লো-ত্সা-বা-ত্শুল-খ্রিম্স-র্গ্যাল-বা সহ কয়েক জন ভিক্ষুর হাতে প্রচুর স্বর্ণ উপঢৌকন দিয়ে অতীশ দীপঙ্করকে তিব্বত ভ্রমনের আমন্ত্রন জানালে দীপঙ্কর সবিনয়ে তা প্রত্যাখ্যান করেন। এতে নিরাশ না হয়ে তিনি সীমান্ত অঞ্চলে সোনা সংগ্রহের জন্য গেলে কারাখানী খানাতের শাসক তাঁকে বন্দী করেন ও প্রচুর সোনা মুক্তিপণ হিসেবে দাবী করেন। তিনি তাঁর পুত্র ল্হা-লামা-ব্যাং-ছুব-ওদকে মুক্তিপণ দিতে বারণ করেন এবং ঐ অর্থ দীপঙ্কর শ্রীজ্ঞানকে তিব্বতে আনানোর জন্য ব্যয় করতে বলেন। বন্দীদশায় তাঁর মৃত্য হয়। ল্হা-লামা-ব্যাং-ছুব-ওদ গুজ রাজ্যের রাজা হয়ে গুং-থং-পা নামে এক বৌদ্ধ উপাসককে ও আরো কয়েক জন অনুগামীকে অতীশ দীপঙ্করকে তিব্বতে আনানোর দায়িত্ব দেন। এরা নেপালের পথে বিক্রমশীলা বিহারে উপস্থিত হন এবং দীপঙ্করের সাথে সাক্ষাৎ করে সমস্ত সোনা নিবেদন করে ভূতপূর্ব রাজা ব্যাং-ছুব-য়ে-শেস'-ওদের বন্দী হওয়ার কাহিনী ও তাঁর শেষ ইচ্ছার কথা ব্যক্ত করলে অতীশ দীপঙ্কর অভিভূত হয়ে তিব্বত যাত্রা করেন।


title: ছাব-ম্দো বিভাগ

text: ছাব-ম্দো বিভাগ () বা চামদো বিভাগ বা চাংদু বিভাগ () তিব্বত স্বয়ংশাসিত অঞ্চলের পূর্বপ্রান্তে একটি প্রশাসনিক বিভাগ। ছাব-ম্দো বিভাগের রাজধানী শহর ছাব-ম্দো ছাব-ম্দো জেলায় অবস্থিত।


title: ছাব-ম্দো বিভাগ

text: এই বিভাগটি এগারোটি জেলায় বিভক্ত।


title: ব্রহ্ম কমল

text: ব্রহ্ম কমল এক ধরণের সপুষ্পক উদ্ভিদ যাদের মূল আবাস হিমালয় পার্বত্য এলাকা, ভারতের উত্তরাখণ্ড প্রদেশ, মায়ানমারের উত্তরাংশ এবং দক্ষিণ-পশ্চিম চীন। এটি হিমালয়ের ৪৫০০ মি. উর্দ্ধে দেখা যায়। এটি উত্তরখন্ডের রাষ্ট্রীয় ফুল। এটি ০.৩ মি. (১ ফুট) দৈর্ঘের হয়। এর অন্য নামগুলো হলো: ব্রহ্মকমল, কন, কাপ্ফু।


title: ব্রহ্ম কমল

text: তিব্বতে এই উদ্ভিদ ভেষজ ঔষধ হিসেবে ব্যবহৃত্ হয়ে থাকে, যা সেখানে "সা-দু-গোহ-ঘুহ" (তিব্বতীয় ভাষায়: ཤཟའ བདྭད མཤ དཤྭ ) নামে পরিচিত। এটি তিতা স্বাদযুক্ত। সম্পূর্ণ গাছটিই ব্যবহারযোগ্য। এই উদ্ভিদটি বিলুপ্ত-প্রায় হয়ে যাচ্ছে কারণ মানুষ তাদের প্রয়োজনে এটি কেটে নিয়ে ধ্বংস করছে। এটি হিমালয়ের প্রার্বত্য এলাকায় পাওয়া যায়। এটি মুত্র-সংক্রান্ত সমস্যার ক্ষেত্রেও ব্যবহৃত্ হয়।


title: আফিয়া নুসরাত বর্ষা

text: আফিয়া নুসরাত বর্ষা (জন্ম ২৮ ফেব্রুয়ারি ১৯৮৯ "বর্ষা" পরিচিত নামে) একজন বাংলাদেশী অভিনেত্রী। তিনি তার ক্যারিয়ার শুরু করেন মডেল হিসেবে, তিনি ২০১০ সালে ইফতেখার চৌধুরী'র খোঁজ: The Search এ অনন্ত জলিলের সাথে চলচ্চিত্রের মাধ্যমে অভিষেক ঘটে। তিনি তার ক্যারিয়ারে খোঁজ: The Search, হৃদয় ভাঙা ঢেউ, মোস্ট ওয়েলকাম এর মত বৃহৎ বাজেটের চলচ্চিত্রের উল্লেখযোগ্য চরিত্রে ভূমিকা রাখেন। বর্ষা বর্তমানে গ্রামীণফোনের ব্রান্ড অ্যাম্বাসেডরের দায়িত্ব পালন করছেন। এছাড়া তিনি মুনসুন ফিল্মের ব্যবস্থাপনা পরিচালক। ২০১১ সালের ২৩ সেপ্টেম্বর তিনি অনন্ত জলিলকে বিয়ে করেন।


title: আফিয়া নুসরাত বর্ষা

text: বর্ষা সিরাজগঞ্জ জেলায় জন্মগ্রহণ করেন। তিনি তার পরিবারের বড় সন্তান। তার চার ভাই বোনঃ মীম, রাশী, মৌ এবং আকাশ। ২০১১ সালের ২৩ সেপ্টেম্বর তিনি অনন্ত জলিলকে বিয়ে করেন।


title: আফিয়া নুসরাত বর্ষা

text:
! style="background:lightgreen;" | বছর
! style="background:lightgreen;" | পরিচালক
! style="background:lightgreen;" | চলচ্চিত্র
! style="background:lightgreen;" | সহ-অভিনেতা
! style="background:lightgreen;" | চরিত্র
! style="background:lightgreen;" | বিশেষত্ব
!scope="row"| "খোঁজ: The Search"
!scope="row"| "হৃদয় ভাঙা ঢেউ"
!scope="row"| "মোস্ট ওয়েলকাম"
!scope="row"| "নিঃস্বার্থ ভালবাসা"
!scope="row"| "মোস্ট ওয়েলকাম ২"


title: সাউথ পার্ক স্ট্রিট সেমিট্রি

text:
সাউথ পার্ক স্ট্রিট সেমিট্রি হল কলকাতার একটি খ্রিস্টান কবরখানা। এটি মাদার টেরিজা সরণিতে অবস্থিত। মাদার টেরিজা সরণির আদি নাম "পার্ক স্ট্রিট"। সেই অনুসারেই এই কবরখানাটির নামকরণ করা হয়েছিল। উল্লেখ্য, এই কবরখানার অবস্থানের জন্য পার্ক স্ট্রিটেরও আদি নাম ছিল "বেরিয়াল গ্রাউন্ড রোড"।
পার্ক স্ট্রিট সেমিট্রি হল বিশ্বের প্রাচীনতম নন-চার্চ সেমিট্রিগুলির একটি। ঊনবিংশ শতাব্দীতে সম্ভবত এটিই ছিল ইউরোপ ও মার্কিন যুক্তরাষ্ট্রের বাইরে বিশ্বের বৃহত্তম খ্রিস্টান কবরখানা।


title: সাউথ পার্ক স্ট্রিট সেমিট্রি

text: সাউথ পার্ক স্ট্রিট সেমিট্রি চালু হয়েছিল ১৭৬৭ সালে। এই কবরখানার জমিখণ্ডটি আগে ছিল জলাভূমি এলাকা। ১৮৩০ সাল পর্যন্ত এটি ব্যবহার করা হয়েছিল। এখন আর্কিওলজিক্যাল সার্ভে অফ ইন্ডিয়া (এএসআই) এটির রক্ষনাবেক্ষণ করে। শহরের প্রাণকেন্দ্রে অবস্থিত পুরনো কবরখানাটির উপর থেকে চাপ কমাতে এই কবরখানাটি চালু হয়। কবরখানার সামনের রাস্তাটির নাম রাখা হয়েছিল “বেরিয়াল গ্রাউন্ড রোড”। পরে নাম পাল্টে রাখা হয় “পার্ক স্ট্রিট”। ১৭৮৫ সালে কবরখানাটি পার্ক স্ট্রিটের উত্তর অংশ পর্যন্ত প্রসারিত করা হয়। ১৮৪০ সালে লোয়ার সার্কুলার রোডের (অধুনা আচার্য জগদীশচন্দ্র বসু রোড) পূর্ব অংশে একটি বড়ো কবরখানা চালু হয়। ১৭৯০ সাল থেকে ইউরোপীয়েরা আর এই কবরখানা খুব একটা ব্যবহার করত না। তাই কবরখানার প্রধান ফটকের পাশে শ্বেতপাথরের ফলকে লেখা আছে, “সাউথ পার্ক স্ট্রিট, ওপেনড: ১৭৬৭, ক্লোজড: ১৭৯০”।


title: সাউথ পার্ক স্ট্রিট সেমিট্রি

text: "গোরস্থানে সাবধান" চলচ্চিত্রটির শ্যুটিং এই কবরখানায় হয়েছিল। ছবিটি সত্যজিৎ রায়ের উপন্যাস অবলম্বনে তৈরি।সাউথ পার্ক স্ট্রিট সেমিট্রির সমাধিসৌধগুলিতে ক্ল্যাসিকাল স্থাপত্য ও ভাস্কর্যের প্রভাব দেখা যায়। এপিটাফগুলি থেকে জানা যায় সমাধিস্থ ব্যক্তিরা পশুপাল, জেলরক্ষক, রুপোর স্যাঁকরা, স্কুলশিক্ষক, স্থপতি, অনুবাদক, চিত্রকর, পার্ক সুপারইন্টেন্ডেন্ট, পোস্টমাস্টার, শল্য চিকিৎসক ইত্যাদি পেশায় নিযুক্ত ছিলেন।


title: সাউথ পার্ক স্ট্রিট সেমিট্রি

text: ৩৬৩ নং কবরের এপিটাফে শুধু লেখা আছে “আ ভারচুয়াস মাদার (ডাইড ১৮২৫)”। এই কবরে সমাধিস্থ ব্যক্তির কোনো নামের উল্লেখ পাওয়া যায় না।


title: সাউথ পার্ক স্ট্রিট সেমিট্রি

text: কবরগুলিতে গথিক স্থাপত্য ও ইন্দো-সারাসেনীয় শৈলীর মিশ্রণ দেখা যায়। ইন্দো-সারাসেনীয় শৈলীর কবরগুলির মধ্যে একটি কবর হিন্দু পঞ্চরত্ন ও রেখ দেউল স্থাপত্যের সংমিশ্রণে নির্মিত। শুধু তাই নয় কবরের সামনের কালো ব্যাসাল্টের খোদাইলিপি থেকে সমাধিস্থ ব্যক্তির হিন্দুধর্ম-প্রীতির কথাও জানা যায়।


title: সাউথ পার্ক স্ট্রিট সেমিট্রি

text: সাবেক নর্থ পার্ক স্ট্রিট সেমিট্রির জায়গায় এখন দাঁড়িয়ে আছে অ্যাসেম্বলি অফ গড চার্চ স্কুল ও মার্সি হাসপাতাল। এখানে একটিমাত্র কবর সাবেক সমাধিক্ষেত্রটির স্মৃতি বহন করছে। লোয়ার সার্কুলার রোড কবরখানাটি এখনও ব্যবহারযোগ্য। তবে এখানে স্থাপত্যের সংখ্যা অনেক কম।


title: সাউথ পার্ক স্ট্রিট সেমিট্রি

text: "The South Park Street Cemetery, Calcutta", published by the Association for the Preservation of Historical Cemeteries in India, 5th ed. (2009)


title: পাতি তিলিহাঁস

text: পাতি তিলিহাঁস (বৈজ্ঞানিক নাম: "Anas crecca") বা পাতারি হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। পাতি তিলিহাঁসের বৈজ্ঞানিক নামের অর্থ "সবুজডানা হাঁস" (লাতিন: "anas" = হাঁস; সুইডিশ: "krika" = সবুজ ডানা)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ২ কোটি ৬৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।


title: পাতি তিলিহাঁস

text: পাতি তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য। উত্তর আমেরিকার সবজেপাখ তিলিহাঁসকে ("A. carolinensis") কখনও কখনও এই প্রজাতিটির উপপ্রজাতি বলে মনে করা হয়।


title: বাংলাদেশ ও ভারতের মধ্যকার টেস্ট ম্যাচের তালিকা

text: বাংলাদেশ এবং ভারত ক্রিকেট দল ২০০০ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি এ পর্যন্ত মোট নয়টি টেস্টে একে-অপরের মুখোমুখি হয়। একটি বাদে সবগুলো ক্রিকেট খেলাই বাংলাদেশে অনুষ্ঠিত হয়েছে। তন্মধ্যে বাংলাদেশ দুইটিমাত্র খেলায় ড্র করেছে। বাদ-বাকী ৭টি খেলাতেই ভারত দল জয়ী হয়।


text: ১৪ ফেব্রুয়ারি, ২০১৭ তারিখ পর্যন্ত বাংলাদেশ-ভারতের মধ্যকার টেস্টের তালিকা নিম্নরূপ:


title: ফুলুরি হাঁস

text: ফুলুরি হাঁস (বৈজ্ঞানিক নাম: "Anas falcata") বা শিখাবিশিষ্ট হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। ফুলুরি হাঁসের বৈজ্ঞানিক নামের অর্থ "কাস্তের মত পলাকবিশিষ্ট হাঁস" (লাতিন: "anas" = হাঁস; "falcatus" = কাস্তের মত)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৫ লক্ষ ৫০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।


title: ফুলুরি হাঁস

text: ফুলুরি হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোছ ছোট জলজ জীব এদের প্রধান খাদ্য। পিয়াং হাঁস আর ইউরেশীয় সিঁথিহাঁস এর নিকটতম আত্মীয়।


title: বৈকাল তিলিহাঁস

text: বৈকাল তিলিহাঁস (বৈজ্ঞানিক নাম: "Anas formosa") বা বৈকাল হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। বৈকাল তিলিহাঁসের বৈজ্ঞানিক নামের অর্থ "সুন্দর হাঁস" (লাতিন: "anas" = হাঁস; "formosus" = সুন্দর)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ৩৫ লক্ষ ৫০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটিকে সংরক্ষিত ঘোষণা করা হয় নি।


title: বৈকাল তিলিহাঁস

text: বৈকাল তিলিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।


title: ইউরেশীয় সিঁথিহাঁস

text: ইউরেশীয় সিঁথিহাঁস (বৈজ্ঞানিক নাম: "Anas penelope"), লালশির বা দুবরাখাওরি হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। ইউরেশীয় সিঁথিহাঁসের বৈজ্ঞানিক নামের অর্থ "পেনিলোপির হাঁস" (লাতিন: "anas" = হাঁস; গ্রিক: "penelope" = পেনিলোপি, ইউলিসিসের পত্নী)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ২৯ লক্ষ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।


title: ইউরেশীয় সিঁথিহাঁস

text: ইউরেশীয় সিঁথিহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।


title: দেশি মেটেহাঁস

text: দেশি মেটেহাঁস (বৈজ্ঞানিক নাম: "Anas poecilorhyncha") বা পাতিহাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও এশিয়ার বিভিন্ন দেশে দেখা যায়। দেশি মেটেহাঁসের বৈজ্ঞানিক নামের অর্থ "দাগিঠোঁট হাঁস" (লাতিন: "anas" = হাঁস; গ্রিক: "poikilos" = দাগ, "rhunkhos" = ঠোঁট)। সারা পৃথিবীতে এক বিশাল এলাকা জুড়ে এরা বিস্তৃত। পৃথিবীর মোট দেশি মেটেহাঁসের সংখ্যা ১,০০,০০০-১১,০০,০০০ পর্যন্ত। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।


title: দেশি মেটেহাঁস

text: দেশি মেটেহাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোছ ছোট জলজ জীব এদের প্রধান খাদ্য।


title: বাংলাদেশ ও নিউজিল্যান্ডের মধ্যকার টেস্ট ম্যাচের তালিকা

text: বাংলাদেশ এবং নিউজিল্যান্ড ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি এ পর্যন্ত মোট এগারটি টেস্টে একে-অপরের মুখোমুখি হয়। তন্মধ্যে বাংলাদেশ তিনটি খেলায় ড্র করেছে। বাদবাকী ৮টি খেলাতেই নিউজিল্যান্ড দল জয়ী হয়।


title: রামকৃষ্ণ মঠ (যোগোদ্যান)

text: যোগোদ্যান হল রামকৃষ্ণ মঠ ও মিশনের একটি শাখাকেন্দ্র। এটি উত্তর কলকাতার কাঁকুড়গাছি অঞ্চলে অবস্থিত। বর্তমান যোগোদ্যান মঠটি প্রথমে ছিল রামকৃষ্ণ পরমহংসের গৃহস্থ শিষ্য তথা স্বামী বিবেকানন্দের আত্মীয় রামচন্দ্র দত্তের বাগানবাড়ি। ১৮৮৩ সালের ২৬ ডিসেম্বর রামকৃষ্ণ পরমহংস এই বাগানবাড়িতে এসেছিলেন। সারদা দেবী, স্বামী বিবেকানন্দ ও রামকৃষ্ণ পরমহংসের অন্যান্য শিষ্যেরাও যোগোদ্যান মঠে একাধিকবার এসেছিলেন।


title: রামকৃষ্ণ মঠ (যোগোদ্যান)

text: রামকৃষ্ণ পরমহংস যোগোদ্যানকে ধ্যানের উপযুক্ত জায়গা বলে উল্লেখ করেছিলেন। তিনি মঠের তুলসীবনের মাঝের গাছটিকে প্রণাম করেছিলেন এবং রামচন্দ্র দত্তকে মঠের উত্তরপূর্ব কোণে একটি পঞ্চবটী (একত্রে রোপিত ডুমুর, বেল, আমলকি, বট ও অশোক গাছ) স্থাপনের নির্দেশ দেন। বাগানের মধ্যে একটি পুকুরের ধারে রামকৃষ্ণ পরমহংস বিশ্রাম করেছিলেন।


title: রামকৃষ্ণ মঠ (যোগোদ্যান)

text: রামকৃষ্ণ পরমহংসের মৃত্যুর পর তাঁর দেহাবশেষের কিছু অংশ যোগোদ্যানের পূর্বোক্ত তুলসীবনে সমাহিত করা হয়। পরে এই স্থানেই তাঁর একটি মন্দির নির্মিত হয়। মন্দিরের সামনের পুকুরটির নাম "রামকৃষ্ণ কুণ্ড" এবং যে ঘরে রামকৃষ্ণ পরমহংস বিশ্রাম নিয়েছিলেন, সেই ঘরটি এখন "বেদীঘর" নামে পরিচিত। যোগোদ্যানে একটি পঞ্চবটীও আছে।


title: রামকৃষ্ণ মঠ (যোগোদ্যান)

text: যোগোদ্যানের প্রতিষ্ঠাতা রামচন্দ্র দত্তও এই মঠেই মারা যান। তাঁর দেহাবশেষ রামকৃষ্ণ পরমহংসের দেহাবশেষের পাশেই সমাহিত করা হয়েছিল।


title: কার্বন কর

text: কার্বন কর বা কার্বন ট্যাক্স হল জ্বালানী ব্যবহারের ফলে নির্গত কার্বনের উপর ধার্যকৃত কর বা ট্যাক্স। কার্বন ডাই অক্সাইড উৎপাদনের জন্য তথা পরিবেশ দূষিত করার জন্য জ্বালানী ব্যবহারকারীকে যে ট্যাক্স দিতে হয় প্রথাগতভাবে তাই কার্বন ট্যাক্স হিসেবে গণ্য কর হয়। পেট্রোল, ডিজেল, কয়লা, প্রাকৃতিক গ্যাসসহ প্রায় সকল জীবাশ্ম জ্বালানীতেই কার্বন বিদ্যমান এবং তা পুড়িয়ে শক্তি উৎপাদন করলে কার্বন ডাই অক্সাইড নির্গত হয়। অপরদিকে কিছু কিছু নবায়নযোগ্য শক্তি যেমন বায়ু শক্তি, সূর্যালোক থেকে প্রাপ্ত বিদ্যুৎ, পানি বিদ্যুৎ এবং পরমাণবিক বিদ্যৎ থেকে কার্বন ডাই অক্সাইড নির্গত হয় না। কার্বনডাই অক্সাইড এবং কার্বন মনো অক্সাইড নির্গত হয়ে পরিমণ্ডলে ছড়িয়ে পড়লে তা পৃথিবীর তাপকে ধরে রাখে যার ফলে পৃথিবীত তাপমাত্রা বেড়ে গিয়ে মেরু অঞ্চলের বরফ গলে পৃথিবীর নিম্নাংশ প্লাবিত করে দিতে পারে। একে গ্রীনহাউস প্রতিক্রিয়া বলে। যেহেতু কার্বনের নিঃসরণই এই প্রতিক্রিয়ার প্রধান কারণ, তাই কার্বন সম্পন্ন জ্বালানী ব্যবহারের উপর অনেক উন্নত দেশে কর আরোপ করা হয়।


title: কার্বন কর

text: কার্বন কর আরোপ করার মাধ্যমেই সবচেয়ে স্বল্প ব্যয়ে কার্বনের নিঃসরণ কমানো সম্ভব। অর্থনৈতিক দিক দিয়ে বিবেচনা করলে কার্বন কর হল একটি প্রতিক্রিয়াশীল কর কারণ কার্বনের নিঃসরণের ফলে যে পরিমাণ ক্ষয়-ক্ষতি হচ্ছে, কর উত্তোলনের মাধ্যমে তার ক্ষতিপূরণ করা সম্ভব নয়। এই করের আরোপের একমাত্র উদ্দেশ্য হল জনগণকে কাররন সম্পন্ন জ্বালানী ব্যবহারে নিরুৎসাহিত করা। অপর দিক দিয়ে বিবেচনা করলে কার্বন কর একটি প্রত্যাবর্তনশীল কর। এটি প্রত্যাবর্তনশীল কর এই কারণে যে গ্রিনহাউস প্রতিক্রিয়ার ফলে ক্ষতিগ্রস্থ মানুষকে উত্তোলিত কর থেকে সহায়তা প্রদান করা যেতে পারে।


title: কার্বন কর

text: কার্বন কর নীতির বিরুদ্ধেও অনেক ধরনের প্রচারণা ও বিতর্ক রয়েছে। অনেকের মতে সব ক্ষেত্রে কার্বন কর আরোপ করা হলে জ্বালানী ব্যবহারকারী অনেক কোম্পানি বন্ধ হয়ে যেতে পারে বা তাদের লাভ কমে যেতে পারে। এতে করে অনেক মানুষ বেকার হওয়ার সম্ভাবনা রয়েছে। এছাড়া কার্বন করের কল্যাণে মানুষ যদি ব্যক্তিগত গাড়ির ব্যবহার কমিয়ে দেয় তাহলে যানবাহন শিল্পও ঝুঁকির মধ্যে পড়বে এবং এথেকেও বেকারত্বের হার বাড়ার সম্ভাবনা রয়েছে। যুক্তরাষ্ট্র, রাশিয়া এবং চীনের অনেক বিদ্যুৎ উৎপাদনকারী কোম্পানি শুরু থেকেই কার্বন করের বিরোধিতা করে আসছে।


title: মাফিয়া ২

text: মাফিয়া ২ () অ্যাকশান-এডভেঞ্চার ভিডিও গেম যা পূর্বের পর্ব। এর নির্মাতা ২কে চেক যা ইলুয়েসন সফটওয়ার্ক নামে ছিল। এবং প্রকাশক ২কে গেমস্। মূলত এটি ঘোষণা করা হয়েছিল ২০০৭ সালে লেপিযিং গেমস কনভেনশনে। ২০১০-এর আগস্টে এটি মাইক্রোসফট উইন্ডোজ, প্লেস্টেশন ৩, এক্স বক্স ৩৬০তে মুক্তি পায়।ম্যাক ওএসেরটি মুক্তি পায় ডিসেম্বর ২০১১-তে ফেরাল ইন্টার‍্যাক্টিভ কর্তৃক। কানেক্ট২মিডিয়া কর্তৃক ২০১০ সালে এই গেমের মোবাইল ভার্সন বের হয় ২০১০ সালে।


title: গিরিয়া হাঁস

text: গিরিয়া হাঁস (বৈজ্ঞানিক নাম: "Anas querquedula") বা জিরিয়া হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা, ওশেনিয়া ও এশিয়ার বিভিন্ন দেশে দেখা যায়। ইউরোপ ও পশ্চিম এশিয়া এদের প্রধান প্রজননস্থল। শীতকালে এসব অঞ্চল থেকে ভারতীয় উপমহাদেশ, অস্ট্রেলেশিয়া ও আফ্রিকায় এরা পরিযান করে।


title: গিরিয়া হাঁস

text: গিরিয়া হাঁসের বৈজ্ঞানিক নামের অর্থই "হাঁস" (লাতিন: "anas" = হাঁস; "querquedula" = এক প্রকারের হাঁস)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৬৯ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, তবে এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত। শ্রেণীবিন্যাসবিদ্যার জনক ক্যারোলাস লিনিয়াস ১৭৫৮ সালে সর্বপ্রথম এই প্রজাতিটি বর্ণনা করেন।


title: গিরিয়া হাঁস

text: গিরিয়া হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য।


title: পিয়াং হাঁস

text: পিয়াং হাঁস (বৈজ্ঞানিক নাম: "Anas strepera") বা পিয়ং হাঁস Anatidae (অ্যানাটিডি) গোত্র বা পরিবারের অন্তর্গত "Anas" (অ্যানাস) গণের অন্তর্ভুক্ত এক প্রজাতির পরিযায়ী হাঁস। পাখিটি বাংলাদেশ, ভারত ছাড়াও ইউরোপ, আফ্রিকা, উত্তর আমেরিকা ও এশিয়ার বিভিন্ন দেশে দেখা যায়। পিয়াং হাঁসের বৈজ্ঞানিক নামের অর্থ "কোলাহল-প্রিয় হাঁস" (লাতিন: "anas" = হাঁস, "strepera" = কোলাহল-প্রিয়)। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১ কোটি ৭৪ লক্ষ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এই প্রজাতিটি সংরক্ষিত।


title: পিয়াং হাঁস

text: পিয়াং হাঁস দলবদ্ধভাবে বসবাস করে এবং অপ্রজননকালীন মৌসুমে বিশাল বিশাল দলে বিচরণ করে। বড় সংরক্ষিত জলাশয়ে এদের সহজে দেখা যায়। উদ্ভিদ বীজ ও ছোট ছোট জলজ জীব এদের প্রধান খাদ্য। এর একটি উপপ্রজাতি ওয়াশিংটন দ্বীপের পিয়াং হাঁস ১৮৭৪ সালেপৃথিবী থেকে বিলুপ্ত হয়ে গেছে।


title: নাগ-ছু বিভাগ

text: নাগ-ছু বিভাগ (; ) তিব্বত স্বয়ংশাসিত অঞ্চলের সর্ববৃহৎ প্রশাসনিক বিভাগ। এই বিভাগের মোট ক্ষেত্রফল । নাগ-ছু বিভাগের রাজধানী শহর নাগ-ছু নাগ-ছু জেলায় অবস্থিত।


title: নাগ-ছু বিভাগ

text: এই বিভাগটি এগারোটি জেলায় বিভক্ত।


title: গ্ঝিস-কা-র্ত্সে বিভাগ

text: গ্ঝিস-কা-র্ত্সে (; ) তিব্বত স্বয়ংশাসিত অঞ্চলের একটি প্রশাসনিক বিভাগ। গ্ঝিস-কা-র্ত্সে বিভাগের রাজধানী শহর গ্ঝিস-কা-র্ত্সে। প্রাচীন তিব্বতের দ্বুস-গ্ত্সাং অঞ্চলের অবস্থানে বর্তমান গ্ঝিস-কা-র্ত্সে বিভগটি অবস্থিত।


title: গ্ঝিস-কা-র্ত্সে বিভাগ

text: এই বিভাগটি আঠারোটি জেলায় বিভক্ত।


title: তিব্বত স্বয়ংশাসিত অঞ্চলের প্রশাসনিক বিভক্তির তালিকা

text: গণচীনের স্বয়ংশাসিত অঞ্চলগুলির মধ্যে একটি তিব্বত স্বয়ংশাসিত অঞ্চলকে নিম্নলিখিত প্রশাসনিক বিভক্তিতে ভাগ করা হয়।


text: THDL Gazetteer of Tibet & the Himalayas


title: ম্ঙ্গা'-রিস বিভাগ

text: ম্ঙ্গা'-রিস বিভাগ (; ) তিব্বত স্বয়ংশাসিত অঞ্চলের একটি উত্তরপশ্চিমে লাসা শহর থেকে ১৬০০ কিলোমিটার দূরে সমুদ্রপৃষ্ঠ থেকে ৪,৫০০ মিটার উচ্চতায় অবস্থিত প্রশাসনিক বিভাগ।


title: ম্ঙ্গা'-রিস বিভাগ

text: ম্ঙ্গা'-রিস বিভাগে দশম শতাব্দী থেকে প্রাচীন গুজ রাজ্য অবস্থিত ছিল। পরবর্তীকালে এই অঞ্চলটি দ্বুস-গ্ত্সাং অঞ্চলের অন্তর্গত হয়। রাজনৈতিক ভাবে বিতর্কিত আকসাই চিন অঞ্চলের কিছু অংশ এই বিভাগে অবস্থিত। আকসাই চিন অঞ্চলটি ভারত দাবী করলেও তা চীনের প্রশাসনিক অধিকারে রয়েছে।


title: ম্ঙ্গা'-রিস বিভাগ

text: এই অঞ্চলের ওপর দিয়ে ২১৯ নং জাতীয় সড়ক অবস্থিত। ২০১০ খ্রিষ্টাব্দের ১লা জুলাই বিশ্বের চতুর্থ উচ্চতম ঙ্গারি গুনসা বিমাননবন্দর চালু হওয়ার পর লাসা শহর থেকে মাত্র দেড় ঘন্টাইয় এই স্থানে পৌছোন যায়।


title: ম্ঙ্গা'-রিস বিভাগ

text: এই বিভাগটি সাতটি জেলায় বিভক্ত।


title: দি অ্যাডভেঞ্চার্স অব টম সয়্যার

text: টম সয়্যারের দুঃসাহসীক অভিযান (মূল শিরোনাম দি অ্যাডভেঞ্চার্স অফ টম সয়্যার "()") ১৮৭৬ সালে প্রকাশিত মার্ক টোয়েইনের একটি অসাধারণ অনবদ্য কিশোর উপন্যাস যা টম সয়্যার নামের এক বাড়ন্ত কিশোরকে নিয়ে রচিত যে মিসিসিপি নদীর তীরে বাস করে। এর কাহিনী মূলত সেইন্ট পিটারবার্গ নামক কাল্পনিক শহরকে কেন্দ্র করে ঘটে, যা হ্যানিবল, মিসৌরির দ্বারা প্রভাবিত, যেখানে টোয়েইন তার বাল্যকাল কাটিয়েছেন।


title: দি অ্যাডভেঞ্চার্স অব টম সয়্যার

text: অনাথ টম সয়্যার তার মাসি পলি এবং সৎ ভাই সিডের সাথে থাকে। টমের নোংরা কাপড় এবং দুষ্টমি তাকে প্রতিদিন মাসির দ্বারা শাসন করতে বাধ্য করায় এবং তিনি তাকে কিছু বাড়তি কাজ করতে দেন। টম তখন চালাকির সাথে সেই কাজগুলো তার বন্ধুদের দিয়ে করিয়ে নেয় কিছু ছোট-খাটো জিনিসের বিনিময়ে।


title: দি অ্যাডভেঞ্চার্স অব টম সয়্যার

text: টম শহরে আসা নতুন মেয়ে বেকি থ্যাচারের কে ভালোবেসে ফেলে এবং চুম্বনের মাধ্যমে সম্পর্ক স্থাপনে সক্ষম হয়। কিন্তু তাদের ভালোবাসার সেইখানেই সমাপ্তি ঘটে যখন বেকি জানতে পারে টমের এর আগেও এমি লরেন্স নামে এক মেয়ের সাথে সম্পর্ক ছিল। বেকির সাথে সম্পর্ক শেষ হওয়ার পর টম হাক্‌লবেরি ফিনের সাথে গোরস্থান যায় এবং ইঞ্জুন জোর দ্বারা ড. রবিনসন হত্যা স্বচক্ষে প্রত্যক্ষ করে।


title: দি অ্যাডভেঞ্চার্স অব টম সয়্যার

text: টম, হাক্ এবং জো হারপার একটি দ্বিপে পালিয়ে যায়। যখন তারা তাদের নতুন পাওয়া স্বাধীনতা উপভোগ করছিলো তখন তারা জানতে পারে মানুষ তাদের লাশ নদীতে খুঁজছে। এক রাতে টম বাড়িতে ফিরে তার জন্য অন্যদের মানসিক বিপর্যয় প্রত্যক্ষ করে। তারা স্বাধীন জীবন যাপন থেকে আবার আগের জীবনে ফিরে যাওয়ার সিদ্ধান্ত নেয়।


title: দি অ্যাডভেঞ্চার্স অব টম সয়্যার

text: স্কুলে ফিরে আসার পর সে বেকির ভালোবাসা আবার ফিরে পায়, এবং অনেকের স্নেহের পাত্র হয়ে ওঠে। টম উপলব্ধি করে ইঞ্জুন জো জেনে গিয়েছে যে টম আর হাক্ রবিনসন হত্যার সময় উপস্থিত ছিল।


title: পেনা জাতীয় প্রাসাদ

text: পেনা জাতীয় প্রাসাদ (পর্তুগীজ: Palácio Nacional da Pena) পর্তুগালের সিন্ট্রা শহরের সাও পেদ্রো ডি পেনাফেরিম –এ অবস্থিত একটি রোমান্টিকটিস প্রাসাদ। এই প্রাসাদ সিন্ট্রা শহরের একটি পাহাড়ের চূড়ায় অবস্থিত, রৌদ্রজ্জ্বল দিনে এই প্রাসাদটি লিসবন থেকে এবং শহরের অন্যান্য স্থান থেকে সহজেই দেখা যায়। এটি একটি জাতীয় স্থাপনা এবং এটি মাধ্যমে ১৯ শতকের রোমান্টিসজিমের বহিঃপ্রকাশ ঘটে। এটি ইউনেস্কো’র তালিকাভুক্ত বিশ্ব ঐতিহ্য এবং পর্তুগালের সপ্তাশ্চর্যের একটি। এছাড়া এই প্রাসাদটি সরকারী অনুষ্ঠান অথবা পর্তুগীজ রিপাবলিকের রাষ্ট্রপতির সারকারী অনুষ্ঠানের জন্য ব্যবহৃত হয়।


title: পেনা জাতীয় প্রাসাদ

text: এই প্রাসাদটির ইতিহাস শুরু হয় মধ্যযুগে, যখন চ্যাপেল আওয়ার লেডি অব পেনা’কে উৎসর্গ করে সিন্ট্রা শুহরের পাহাড়ের উপর এই প্রাসাদটি নির্মাণ করেন। ঐতিহ্য অনুযায়ী বলা হয়, কুমারী ম্যারি আবির্ভূত হওয়ার পর এই প্রাসাদের নির্মাণকাজ শুরু হয়।


title: পেনা জাতীয় প্রাসাদ

text: ১৪৯৩ সালে, রাজা জন II, তার স্ত্রী রাণি লিওনর এর সাথে তীর্থযাত্রা করার পর, তার প্রতিজ্ঞা পূরণ করেন। তার উত্তরাধিকার রাজা ম্যানুয়েল I, এই পবিত্র স্থাপনাটি তার অনেক প্রিয় ছিল। তিনি সন্নাসী জেরমোর কর্তৃক আদেশ পাওয়ার ফলে এই স্থানে একটি আশ্রম তৈরী করার জন্য অর্থ দান করেন। ঐ শতকে পেনা অনেক ছোট ছিল, ধ্যানের জন্য উপযুক্ত স্থান, ওখানে সর্বোচ্চ ১৮ জন সন্নাসী থাকতে পারত।


title: পেনা জাতীয় প্রাসাদ

text:
১৮ শতকে, আশ্রমটি বজ্রপাতে একেবারেই ব্যাপকভাবে ধ্বংস হয়ে যায়। যাহোক এটা ছিল লিসবনের সবচেয়ে মারাত্মক ভূমিকম্প। এর কিছুদিন পর আশ্রমটি সংস্কার করার জন্য উচ্চহারে ট্যাক্স আরোপ করা হয়। যদিও “চ্যাপেল” ( একটি মার্বেল পাথরের সুন্দর কারুকাজ এবং নিকোলাউ চানটেরিন এর সমাধী) যা ব্যাপক ক্ষতি সাধিত হয় নি।
অনেক দশক ধরে ঐ ধ্বংসাবশেষের কোন সংস্কার করা হয় নি, যদিও তখনও ওগুলো যুবরাজ ফেরদিনান্দকে আশ্চর্য করত। ১৮৩৮ সালে, যুবরাজ ফেরদিনান্দ রাজা হওয়ার পর, সিদ্ধান্ত নেন ঐ পুরাতন আশ্রমটি সংস্কার করবেন।
এবং সংস্কার কাজ চলতে থাকে ১৮৪২-১৮৫৪ পর্যন্ত। যদিও এর সংস্কারকাজ ১৯৪৭ এর দিকে প্রায় শেষ পর্যায়ে ছিল। রাজা ফেরদিনান্দ এবং রাণি মারিয়া II, ঐ স্থাপনার সাজসজ্জা ও প্রতীকিকরণে প্রধান ভূমিকা পালন করেন।


title: পেনা জাতীয় প্রাসাদ

text: ১৮৮৯ সালে এই স্থাপনাটি পর্তুগীজ সরকার ক্রয় করে নেন। এবং ১৯১০ সালের স্বাধীনতা আন্দোলনের পর এই স্থাপনাকে জাতীয় স্থাপনার স্বীকৃতি ও যাদুঘরে পরিণত করা হয়। এই প্রাসাদে পর্তুগালের সর্বশেষ রাণী অ্যামেলিয়া তার অন্তিম দিনগলো কাটান, তার স্মৃতিগুলো যাদুঘরে সংরক্ষিত আছে।


title: পেনা জাতীয় প্রাসাদ

text: প্রাসদটি খুবই দ্রুত পর্যটকদের দৃষ্টি আকর্ষণ করে এবং তা পর্তুগালের সবচেয়ে ভ্রমনবিলাস্থানে পরিণত হয়। সময়ের সাথে সাথে এর লাল ও হলুদ রঙ ঝাপসা হয়ে যায়। পরবর্তীতে অনেক বছর এটা দেখতে ধুসর রঙের ছিল। কিন্তু বিংশ শতাব্দীর শেষভাগে এই প্রাসাদ পুনরায় রঙ করা হয় এবং তার আগের রঙ পুনরুদ্ধার করা হয়।


title: পেনা জাতীয় প্রাসাদ

text: ১৯৯৫ সালে, প্রাসাদটি ও এর বাগান, আশপাশ এলাকাকে ইউনেস্কো বিশ্ব ঐতিহ্যে তালিকাভুক্ত করে।


title: পেনা জাতীয় প্রাসাদ

text: এই প্রাসাদের গঠন শৈলীতে রোমান্টিসজিমের পূর্ণ বহইপ্রকাশ ঘটেছে। এই স্থাপনায় অভিপ্রেতভাবে অনেক ধরনের কারুকাজ অনুপ্রবেশ ঘটানো হয়েছে যেমনঃ নব্য গোথিক, নব্য ম্যানুলাইন, নব্য ইসলামী এবং নব্য রেনেসাঁ ইত্যাদির কারুকাজের সমাবেশ দেখা যায় এই স্থাপনায়। প্রায় পুরো প্রাসাদটি পাথরের উপরের অবস্থিত।


title: পেনা জাতীয় প্রাসাদ

text: গঠঙ্গত দিক থেকে প্রাসাদটি চারটি অংশে ভিবক্তঃ


title: পেনা জাতীয় প্রাসাদ

text:
হাইরোনোমাইট মঠ, খাবারের ঘর (ডাইনিং রুম), ম্যানুলাইন-রেনেসা চ্যাপেলের অবশিষ্ট অংশ যথাসম্ভব সংরক্ষণের চেষ্টা করা হয়েছে যাদুঘরে। এর সংরক্ষিত সব মূল্যবান জিনিস একটি নতুন চত্বরসহ একটি এলাকায় সংযুক্ত করা হয়েছে যার মধ্যে একটি ক্লক টাওয়ার বিদ্যমান।
রাণী চত্বর থেকে পুর এলাকার সবচেয়ে ভাল ছবি তোলা যায়। এই চত্বরে একটি সূর্য-ঘড়ি ও একটি কামান সংযুক্ত আছে। ক্লক টাওয়ারটির নির্মাণকাজ ১৮৪৩ সালে সমাপ্ত হয়।


title: পেনা জাতীয় প্রাসাদ

text: পেনা প্রাসাদটি অভ্যন্তরভাগ রাজকীয় পরিবারের জন্য গ্রীষ্মকালীন বাসস্থানের উপযোগী করে তৈরী করা হয়েছে। এই প্রাসাদে বহু মূল্যবান রাজকীয় সংগ্রহ বিদ্যমান যেমনঃ অভ্যন্তরভাগের ১৯ শতকের বিভিন্ন ছবি সম্পন্ন টাইলস দ্বারা আবৃত দেয়াল, ত্রোম্প-ল’ইয়েল এর রঙিন দেয়াল ইত্যাদি।


title: পেনা জাতীয় প্রাসাদ

text: পেনা হল ২০০ হেক্টর বিশিষ্ট একটি বিশাল বন, যা পুরো প্রাসাদকে ঘিরে আছে। পার্কটি তৈরী করেন রাজা ফেরদিনান্দ II, প্রাসাদ তৈরীর সময়। রাজা এই বাগানটি তৈরীতে বিভিন্ন দেশ থেকে গাছ আনেন। এই বাগান তৈরীর জন্য উত্তর আমেরিকা ম্যাগনোলিয়া, সেকুউইয়া, ল'সন্স সাইপ্রাস আরো অনেক প্রজাতী গাছপালা আনেন


title: বোধিপথপ্রদীপ

text: বোধিপথপ্রদীপ () বিখ্যাত বৌদ্ধ পন্ডিত অতীশ দীপঙ্কর দ্বারা রচিত একটি বৌদ্ধ রচনা বিশেষ।


title: বোধিপথপ্রদীপ

text: অতীশ দীপঙ্কর একাদশ শতাব্দীতে সংস্কৃত ভাষায় মাত্র উনসত্তরটি সূত্রে বোধিপথপ্রদীপ রচনা করেন। এই রচনায় তিনি বিভিন্ন বৌদ্ধ সম্প্রদায় ও দর্শনের মেলবন্ধন ঘটিয়ে বোধি লাভের সম্পূর্ণ পথের বিভিন্ন ধাপের বর্ণনা দিয়েছেন, যা তিব্বতী বৌদ্ধধর্মে লাম-রিম নামে বিখ্যাত। এই রচনানুসারে তিনি বৌদ্ধ উপাসকদের ধর্মীয় আচরণের ওপর তাঁদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তাঁরা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তাঁরা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।


title: চার্লস, প্রিন্স অব ওয়েলস

text: চার্লস ফিলিপ আর্থার জর্জ (; জন্ম: ১৪ নভেম্বর, ১৯৪৮) লন্ডনের বাকিংহাম প্রাসাদে জন্মগ্রহণকারী, ব্রিটিশ রাজসিংহাসনের প্রত্যাশী ব্রিটেনের রাণী দ্বিতীয় এলিজাবেথ ও প্রিন্স ফিলিপ দম্পতির জ্যেষ্ঠ পুত্র। তিনি প্রিন্স অব ওয়েলস এন্ড আর্ল অব চেস্টার পদবীটি ১৯৫৮ সাল থেকে ধারণ করে আছেন। এছাড়াও তিনি বিবাহ-বিচ্ছেদকৃত ডায়ানা ও পরবর্তীকালে বিবাহ-বন্ধনে আবদ্ধ ক্যামিলার স্বামী।


title: চার্লস, প্রিন্স অব ওয়েলস

text: ১৪ নভেম্বর, ১৯৪৮ তারিখে গ্রীনিচ মান সময় ৯:১৪ ঘটিকায় বাকিংহাম প্রাসাদে চার্লস জন্মগ্রহণ করেন। তাঁর জন্মের পূর্বেই ২২ অক্টোবর, ১৯৪৮ তারিখে রাজা ষষ্ঠ জর্জের রাজাজ্ঞা পত্রের মাধ্যমে ঘোষিত হয়েছিল যে, প্রিন্সেস এলিজাবেথ এবং ডিউক অব এডিনবরার কোন সন্তান জন্মগ্রহণ করলেই সন্তানটি রাজকুমার হিসেবে বিবেচিত হবে। সেইসূত্রে চার্লস জন্মকালীন সময় থেকেই প্রিন্সের মর্যাদাপ্রাপ্ত হন।


title: চার্লস, প্রিন্স অব ওয়েলস

text: ১৯৫৫ সালে বাকিংহাম প্রাসাদ থেকে ঘোষণা করা হয় যে, চার্লস গৃহ অভ্যন্তরে পড়াশোনা করবেন ও প্রাতিষ্ঠানিক শিক্ষালাভের অধিকারী হবেন। এরফলে তিনিই প্রথম রাজসিংহাসনের দাবীদার হিসেবে প্রথম এ ধরণের শিক্ষার সুযোগ লাভ করেন। বাকিংহাম প্রাসাদের অভ্যন্তরে গৃহশিক্ষা লাভের পর তিনি লন্ডন, হ্যাম্পশায়ার এবং স্কটল্যান্ডে পড়াশোনা করেন। এরপর ১৯৬৭ সালে কেমব্রিজের ট্রিনিটি কলেজে ভর্তি হন। ১৯৭১ সালে সেখান থেকে স্নাতক ডিগ্রী অর্জন করেন। এছাড়াও তিনি অ্যাবেরিস্টিথ ইউনিভার্সিটি কলেজ অব ওয়েলসে অধ্যয়ন করেন। এরপর রয়্যাল এয়ারফোর্স কলেজ ও ডার্টমাউথের রয়্যাল নেভাল কলেজে ভর্তি হন। ১৯৭১ থেকে ১৯৭৬ মেয়াদকালের রয়্যাল নেভিতে সফরকালীন দায়িত্ব পালন করেন। পরবর্তীকালে আধুনিক স্থাপত্যবিদ্যার সমালোচকের ভূমিকায় অবতীর্ণ হয়েছেন চার্লস। ১৯৮৯ সালে এ ভিশন অব ব্রিটেন নামীয় সাময়িকীতে তিনি এ সম্পর্কীয় মতামত প্রতিফলন করেন। ১৯৯২ সালে তিনি প্রিন্স অব ওয়েলস ইনস্টিটিউট অব আর্কটেকচার নামীয় প্রতিষ্ঠান গঠন করেন। এ প্রতিষ্ঠানটি পরবর্তীতে শহর পুণর্গঠন ও উন্নয়ন প্রকল্প হিসেবে পরিচিত বিআরই ট্রাস্টের সাথে জড়িত হয়।


title: চার্লস, প্রিন্স অব ওয়েলস

text: যুবক বয়সে চার্লস অনেক নারীর সাথে সম্পর্ক গড়ে তোলেন। চার্লসের বান্ধবীদের তালিকায় ছিলেন - জর্জিনা রাসেল, লেডি জেন ওয়েলেসলে, ডেভিনা শেফিল্ড, লেডি সারাহ ম্যাককরগুডেল, ক্যামিলা প্রমূখ। অবশ্য পরবর্তীকালে ক্যামিলা চার্লসের দ্বিতীয় পত্নী হয়েছিলেন।


title: চার্লস, প্রিন্স অব ওয়েলস

text: ডায়ান, প্রিন্সেস অব ওয়েলসকে ১৯৮১ সালে বিয়ে করেন। কিন্তু ১৯৯৬ সালে তাঁদের মধ্যে বিবাহ-বিচ্ছেদ ঘটে। এ সংসারে প্রিন্স উইলিয়াম ও প্রিন্স হ্যারি অব ওয়েলস নামে দুই পুত্র রয়েছে। পরবর্তীতে ২০০৫ সাল থেকে ক্যামিলা, ডাচেস অব কর্নওয়াল এর সাথে সংসারধর্ম পালন করছেন চার্লস।


title: এইচএসবিসি

text: এইচএসবিসি হোল্ডিং পিএলসি বা এইচএসবিসি হল একটি বহুজাতিক ব্যাংকিং সেবা প্রদানকারী প্রতিষ্ঠান । যুক্তরাজ্যের লন্ডনে এর সদর দফতর অবস্থিত। এটি পৃথিবীর অন্যতম বৃহৎ ব্যাংক। ১৯৯১ সালে দি হংকং এন্ড সাংহাই ব্যাংকিং কর্পোরেশন থেকে নতুন একটি হোল্ডিং কোম্পানি গঠিত হয়ে এইচএসবিসি তে রূপ নেয়। এর পূর্বোক্তোন কোম্পানি দি হংকং এন্ড সাংহাই ব্যাংকিং কর্পোরেশন হংকং এবং সাংহাইতে ১৮৬৫ সালে সর্বপ্রথম এর শাখা খোলে।


title: এইচএসবিসি

text: আফ্রিকা, এশিয়া, ইউরোপ এবং দক্ষিণ আমেরিকা সহ প্রায় ৮৫ টি দেশে এইচএসবিসির প্রায় ৭২০০ টি অফিস রয়েছে। সারা বিশ্বজুড়ে প্রতিষ্ঠানটির গ্রাহক সংখ্যা প্রায় ৮৯ মিলিয়ন। ৩১ ডিসেম্বর ২০১২ এর পরিসংখ্যান অনুযায়ী প্রতিষ্ঠানটির মোট সম্পদের পরিমাণ প্রায় ২.৬৯৩ বিলিয়ন মার্কিন ডলার যার প্রায় অর্ধেক সম্পদ রয়েছে ইউরোপে , মধ্যপ্রাচ্য ও আফ্রিকায় রয়েছে চার ভাগের এক ভাগ এবং এশিয়া প্যাসিফিক ও আমেরিকায় রয়েছে বাকী চার ভাগের এক ভাগ। ফোর্বস ম্যাগাজিনের মতে এটি সম্পদের দিক দিয়ে ২০১২ সালের পৃথিবীর সর্ববৃহৎ ব্যাংক এবং পৃথিবীর ষষ্ঠ বৃহৎ পাবলিক লিমিটেড কোম্পানি।


title: এইচএসবিসি

text: এইচএসবিসি মূলত চারটি প্রধান ব্যবসায়িক কর্মকান্ড পরিলানা করে থাকে। এর মধ্যে রয়েছে বিনিয়োগ ব্যাংকিং, গ্লোবাল ব্যাংকিং, সম্পদ ব্যবস্থাপনা ও ব্যক্তিগত ব্যাংকিং।


title: এইচএসবিসি

text: ব্যাংকটি বিশ্বের অন্যতম বৃহৎ দুটি শেয়ার বাজার হংকং এবং লন্ডন স্টক মার্কেটে নিবন্ধিত। ৬ জুলাই ২০১২ এর উপাত্ত অনুযায়ী প্রতিষ্ঠানটির মোট বাজার মূল্য ছিল ১০২.৭ বিলিয়ন মার্কিন ডলার। এটি রয়েল ডাচ শেল কোম্পানির পরে লন্ডন স্টক এক্সচেঞ্জে সর্ববৃহৎ কোম্পানি।


title: এইচএসবিসি

text: এইচএসবিসি বাংলাদেশে ১৯৯৬ সালে কাজকর্ম শুরু করে। এইচএসবিসি বাংলাদেশে প্রাথমিকভাবে শহরাঞ্চলের উপর গুরুত্ত্ব দেয় এবং ঢাকা রাজধানী শহরের অধিকাংশ এলাকায় শাখা খুলে, চট্টগ্রাম ও সিলেট শহরেও শাখা রয়েছে। এইচএসবিসি ব্যাংকের শহরে এটিএম বুথের ভাল সংখ্যা আছে, এবং বেশিভাগের পাঁচ তারকা হোটেলগুলিতেও বুথ রয়েছে।


title: লাম-রিম

text: লাম-রিম () তিব্বতী বৌদ্ধধর্মে বোধি লাভের সম্পূর্ণ পথের বিভিন্ন ধাপকে বলা হয়।


title: লাম-রিম

text: অতীশ দীপঙ্কর ভারত থেকে তিব্বত এলে গুজ রাজ্যের রাজা ল্হা-লামা-ব্যাং-ছুব-ওদ তাঁকে বিভিন্ন সূত্র ও তাদের টীকাভাষ্যের মধ্যে পারস্পরিক বিরোধিতাকে নির্মূল করার উদ্দেশ্যে বোধিলাভের উপায়ের একটি পরিপূর্ণ অথচ সংক্ষিপ্ত সারসংক্ষেপ রচনা করতে অনুরোধ করেন। তাঁর এই অনুরোধে অতীশ দীপঙ্কর তাঁর বোধিপথপ্রদীপ রচনায় যে তত্ত্ব উপস্থাপিত করেন, তা পরবর্তীকালে তিব্বতে লাম-রিম নামে পরিচিত হয়। লাম-রিম তত্ত্ব পরবর্তীকালে তিব্বতে ব্কা'-গ্দাম্স ধর্মসম্প্রদায়ের মূল ভিত্তি হয়। পরবর্তীকালে ব্কা'-গ্দাম্স ধর্মসম্প্রদায়ের বৌদ্ধ পন্ডিত স্গাম-পো-পা-ব্সোদ-নাম্স-রিন-ছেন লাম-রিম তত্ত্বের সাথে মহামুদ্রাকে যুক্ত করে তিব্বতে ব্কা'-ব্র্গ্যুদ র্মসম্প্রদায় সৃষ্টি করেন। চতুর্দশ শতাব্দীতে দ্গে-লুগ্স ধর্মসম্প্রদায়ের প্রতিষ্ঠাতা ত্সোং-খা-পা-ব্লো-ব্জাং-গ্রাগ্স-পা লাম-রিম তত্ত্বের ওপর লাম-রিম-ছেন-মো নামক বিখ্যাত গ্রন্থ রচনা করেন।


title: লাম-রিম

text: বৌদ্ধ উপাসকদের ধর্মীয় আচরণের ওপর তাঁদের আগ্রহের ওপর নির্ভর করে অধম পুরুষ, মধ্যম পুরুষ এবং উত্তম পুরুষ এই তিন ভাগে ভাগ করেছেন। অধম পুরুষ সংসারের মধ্যে থেকে বোধিলাভের ইচ্ছা প্রকাশ করে থাকেন। শ্রবকযানপন্থী বা শ্রবকরা এবং প্রত্যেকবুদ্ধযানপন্থীরা বা প্রত্যেকবুদ্ধরা সংসারত্যাগ সংসারত্যাগ করলেও জগতের সকল জীবের মুক্তিচিন্তা না করে শুধুমাত্র নিজেদের মুক্তিলাভের চেষ্টা করেন বলে তাঁরা মধ্যম পুরুষের অন্তর্গত। মূলতঃ এই চিন্তাধারা হীনযান বৌদ্ধধর্ম থেকে এসেছে। একমাত্র বোধিসত্ত্বরা উত্তম পুরুষের অন্তর্গত কারণ তাঁরা নিজেদের মুক্তির পাশাপাশি সমস্ত জীবজগতের মুক্তির জন্যও চিন্তা করে থাকেন। মহাযান বৌদ্ধধর্ম থেকে এই ধারণা নেওয়া হয়েছে।


'ব্রোম-স্তোন-পা-র্গ্যল-বা'ই-'ব্যুং-গ্নাস () (১০০৪-১০৬৪) অতীশ দীপঙ্করের প্রধান শিষ্য ও তিব্বতে ব্কা'-গ্দাম্স ধর্মসম্প্রদায়ের প্রতিষ্ঠাতা ছিলেন।


'ব্রোম-স্তোন-পা-র্গ্যল-বা'ই-'ব্যুং-গ্নাস ১০০৪ খ্রিষ্টাব্দে তিব্বতের তুলোং নামক স্থানে জন্মগ্রহণ করেন। তাঁর পিতার নাম ছিল স্কু-গ্শেন-য়াগ-গ্শের-'ফেন () এবং মাতার নাম ছিল খু-'ওদ-ব্জা'-লান-গ্চিগ-মা ()


উনিশ বছর বয়সে তিনি গ্রুম-গ্যি-ম্খান-বু-ছেন-পো-সে-ব্ত্সুন () নামক এক লামার সাথে মধ্যমক এবং র্ন্যিং-মা তন্ত্র সম্বন্ধে শিক্ষালাভ করেন। অতীশ দীপঙ্কর তিব্বত গেলে 'ব্রোম-স্তোন-পা-র্গ্যল-বা'ই-'ব্যুং-গ্নাস তাঁর শিষ্যত্ব গ্রহণ করেন। ১০৪২ খ্রিষ্টাব্দ থেকে তিনি তিব্বতে বৌদ্ধ ধর্ম প্রচার শুরু করে ব্কা'-গ্দাম্স ধর্মসম্প্রদায়ের প্রতিষ্ঠা করেন। তিনি ১০৫৬ খ্রিষ্টাব্দে লাসা নগরের উত্তরে এই ধর্মসম্প্রদায়ের জন্য র্বা-স্গ্রেং বৌদ্ধবিহার স্থাপন করেন। তাঁর তিনজন প্রধান শিষ্য ছিলেন পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যাল (), ফু-ছুং-বা-গ্ঝোন-নু-র্গ্যাল-ম্ত্শান () এবং স্প্যান-স্ঙ্গা-ত্শুল-খ্রিম্স-'বার ()


তিব্বতী বৌদ্ধধর্ম অনুসারে 'ব্রোম-স্তোন-পা-র্গ্যল-বা'ই-'ব্যুং-গ্নাসকে অবলোকিতেশ্বরের পঁয়তাল্লিশতম অবতার রূপে কল্পনা করা হয়।


title: শাঁওলি মিত্র

text: শাঁওলি মিত্র হচ্ছেন বাংলা থিয়েটার ও সিনেমার অভিনেত্রী। তিনি ঋত্বিক ঘটকের যুক্তি তক্কো আর গপ্পো চলচ্চিত্রে বংগবালা চরিত্রে অভিনয় করেছিলেন। তিনি ছিলেন শম্ভু মিত্র ও তৃপ্তি মিত্রের কন্যা এবং তাঁর পিতামাতাও থিয়েটার ব্যক্তিত্ব ছিলেন। ২০১১ সালে তিনি রবীন্দ্র সার্ধশত জন্মবর্ষ উদযাপন সমিতির একজন চেয়ারপার্সন ছিলেন।


ইউনিভার্সিটি অব ক্যালিফোর্নিয়া, সান ফ্রান্সিস্কো ক্যালিফোর্নিয়ার সান ফ্রান্সিস্কোতে অবস্থিত একটি চিকিৎসাবিজ্ঞান বিষয়ক শিক্ষা ও গবেষণাকেন্দ্র। চিকিৎসাবিজ্ঞানে এটি পৃথিবীর অন্যতম শ্রেষ্ঠ বিশ্ববিদ্যালয় হিসেবে বিবেচিত। ইউনিভার্সিটি অব ক্যালিফোর্নিয়ার ১০টি ক্যাম্পাসের মধ্যে এটি শুধুমাত্রই স্নাতকোত্তর শিক্ষার জন্য এবং চিকিৎসাবিজ্ঞান ও বায়োমেডিকেল বিজ্ঞানসমূহের জন্য। এর চিকিৎসাকেন্দ্রের মধ্যে রয়েছে কিডনি এবং যকৃত প্রতিস্থাপন, রেডিওলজি, নিউরোলজি, নিউরোসার্জারি, ক্যান্সারবিদ্যা, চক্ষুবিদ্যা।


title: ইউনিভার্সিটি অব ক্যালিফোর্নিয়া, সান ফ্রান্সিস্কো

text: এই বিশ্ববিদ্যালয়ের শিক্ষকদের মধ্যে রয়েছেন পাঁচজন নোবেল বিজয়ী, ন্যাশানাল অ্যাকাডেমি অব সায়েন্সের ৩১ জন সদস্য, ইন্সটিটিউট অব মেডিসিন এর ৬৯ জন সদস্য। এই বিশ্ববিদ্যালয় থেকে মাস্টার অব সায়েন্স, ডক্টর অব ফিলোসফি, ডক্টর অব ফার্মাসি, ডক্টর অব মেডিসিন, ডক্টর অব ডেন্টাল সার্জারি এবং ডক্টর অব ফিজিক্যাল থেরাপি ডিগ্রি প্রদান করে।


title: কিষেনজি

text: মাল্লোজুলা কোটেশ্বর রাও (২৬ নভেম্বর, ১৯৫৪ – ২৪ নভেম্বর, ২০১১), সাধারণভাবে পরিচিত তাঁর কিষেনজি () "ছদ্মনামে"। তিনি ছিলেন ভারতের কমিউনিস্ট পার্টি (মাওবাদী)র একজন পলিটব্যুরো এবং পার্টির কেন্দ্রীয় সামরিক কমিশনের সদস্য, এবং ছিলেন পার্টির সামরিক নেতা। ভারতের কমিউনিস্ট পার্টি (মাওবাদী) ভারতের একটি অতি-বামপন্থী সাম্যবাদী দল। এই দলটিকে ভারত সরকার "সন্ত্রাসবাদী সংগঠন", হিসেবে তালিকাভুক্ত করেছে এবং এটির সকল "গঠন ফ্রন্ট সংগঠন"গুলোকে বেআইনি কার্যকলাপ (নিবারণ) অ্যাক্ট (UAPA) অনুযায়ী নিষিদ্ধ করা হয়েছে। তাকে "ভারতে মাওবাদের মুখ"রূপে দেখা হয়।।


title: কিষেনজি

text: ২০১০ সালের জানুয়ারিতে তিনি প্রচারমাধ্যমের কাছে ৮ পৃষ্ঠার লিখিত বিবৃতি ফ্যাক্স করেন এবং সেই লেখায় তিনি জ্যোতি বসুকে পশ্চিমবঙ্গের জঙ্গল অধ্যুষিত জেলাগুলোতে “অনুন্নয়ন” এবং তার “ফলশ্রুতিতে অশান্তি”র জন্য দায়ী করেন। এমনকি তিনি বসু বাবুর সাম্যবাদ সম্পর্কিত বোধ নিয়েও প্রশ্ন করেন। তিনি লেখেন,


title: কিষেনজি

text: কিষেনজি বলেন, "ইসলামি উত্থানকে বিরোধিতা করা উচিত নয় যেহেতু এটি প্রকৃতিগতভাবে সাধারণত মার্কিন-বিরোধী এবং সাম্রাজ্যবাদ-বিরোধী। আমরা, অতএব, চাই এটি বাড়ুক"।


title: কিষেনজি

text: লালগড়ের বুড়িশোল জংগলে ২৪ নভেম্বর ২০১১ তার মৃত্যু হয় পুলিশের সাথে যুদ্ধে এমনটা প্রচারিত হয় সরকারী তরফে। মাওবাদী দল এবং গণতান্ত্রিক অধিকার রক্ষা কর্মীরা মনে করেন তাকে আগে ধরে নিয়ে পুলিশ বা নিরাপত্তা বাহিনী হত্যা করে। মৃতদেহে একাধিক ক্ষতচিহ্ন ছিল। কবি ভারভারা রাও মনে করেন তাকে গ্রেপ্তার করে বীভৎস অত্যাচার চালানো হয় ও মিথ্যা সংঘর্ষের কথা প্রচার করা হয়। তাকে নিয়ে শিল্পী কবীর সুমন গান লেখেন "কোটেশ্বর রাও রাও রাও/ শাহাদাত বৃথা যায় না একটাও"।


title: জেন-সুন হুয়াং

text: জেন-সুন হুয়াং একজন তাইওয়ানি-আমেরিকান উদ্যোক্তা এবং ব্যবসায়ী। তিনি গ্রাফিক্স-প্রসেসর কোম্পানি এনভিডিয়ার প্রতিষ্ঠাতা এবং এর প্রেসিডেন্ট এবং প্রধান নির্বাহী কর্মকর্তা হিসেবে কর্মরত আছেন।


title: জেন-সুন হুয়াং

text: হুয়াং ওরেগন স্টেট ইউনিভার্সিটি থেকে ১৯৮৪ সালে তড়িৎ প্রকৌশলে উপস্নাতক ডিগির অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৯২ সালে তড়িৎ প্রকৌশলে মাস্টার্স ডিগ্রি অর্জন করেন। তিনি ১৯৯৩ সালে এনভিডিয়া প্রতিষ্ঠা করেন। তিনি স্ট্যানফোর্ড বিশ্ববিদ্যালয়কে ৩০ মিলিয়ন ডলার দান করেন।


title: গোলপাতা

text: গোলপাতা (), ভারত মহাসাগর এবং প্রশান্ত মহাসাগর অঞ্চলের উপকূলীয় এবং মোহনা এলাকার একপ্রকার পাম জাতীয় উদ্ভিদ, যাদেরকে 'নিপা পাম' নামেও ডাকা হয়। এটি পামের একমাত্র প্রজাতি যাদেরকে ম্যানগ্রোভ অঞ্চলে পাওয়া যায়। এই উদ্ভিদটি তার মূল জেনাস নিপা হতে উদ্ভত একমাত্র প্রজাতি যার উপ প্রজাতি নিপোডিয়া।


title: গোলপাতা

text: এই উদ্ভিদটি বিভিন্ন স্থানে বিভিন্ন নামে পরিচিত; "আত্তপ" (সিঙ্গাপুর), "নিপা" (ফিলিপাইন), "বুআহ আতপ" (ইন্দোনেশিয়া), "বুআহ নিপাহ" (মালয়শিয়া), "দুয়া নুয়ক" (ভিয়েতনাম), "জিং পল" (শ্রীলংকা), "গোলপাতা" (পশ্চিমবঙ্গ, বাংলাদেশ), এবং "দানী" (মায়ানমার)


title: গোলপাতা

text: মালয়েশিয়া, ফিলিপাইন, থাইল্যান্ড, ভিয়েতনাম, সিঙ্গাপুর, ইন্দোনেশিয়া, অস্ট্রেলিয়া, বোর্নিও, পপুয়া নিউ গিনি, কম্বোডিয়া, মায়ানমার, বাংলাদেশ দেশসমূহে জন্মে থাকে।


title: গোলপাতা

text: গল্পাতার ফলে প্রচুর ভিটামিন ও মিনারেল যুক্ত। বিশেষত চর্মরোগ এর সকল পর্যায় নিরাময়ে সাহায্য করে।


title: গেওয়া

text: গেওয়া (বৈজ্ঞানিক নাম:"Excoecaria agallocha"), ম্যানগ্রোভ এলাকার একপ্রকার উদ্ভিদ। এটি ভারতের উত্তর পশ্চিম উপকূলীয় এলাকা হতে শুরু করে অস্ট্রেলিয়ার দক্ষিণ-পূর্ব উপকূল পর্যন্ত বিস্তৃত।


title: গেওয়া

text: গেওয়া সুন্দরবনের অন্যতম গুরুত্বপূর্ণ বৃক্ষ। এ গাছ লম্বা ও সোজাভাবে জন্মায়। গেওয়া কাঠে একধরনের সাদা আঠা রয়েছে যা চোখের জন্য খুবই ক্ষতিকর। এ গাছের ফুলে মধু হয়, ফল হরিণের প্রিয় খাবার।


title: গেওয়া

text: দেশলাইয়ের কাঠি তৈরিতে গেওয়া কাঠ ব্যাপকহারে ব্যবহৃত হয়। এ গাছের গুঁড়ি দিয়ে ঢোল, তবলা, খোল প্রভৃতি তৈরি হয়। পেন্সিল তৈরিতেও এ কাঠ ব্যবহৃত হয়।


title: আন্তর্জাতিক ক্রিকেটে শচীন তেন্ডুলকরের শতরানের তালিকা

text: শচীন তেন্ডুলকর ভারতীয় ক্রিকেট দলের একজন প্রাক্তন ক্রিকেটার ও অধিনায়ক এবং তাঁর প্রজন্মের সর্বসেরা ব্যাটসম্যান হিসেবে স্বীকৃত। তেন্ডুলকর টেস্ট ক্রিকেট ও একদিনের আন্তর্জাতিক ক্রিকেট উভয় ধরণের খেলায় মোট একশতটি শতরানের মালিক। টেস্টে মোট ৫১টি ও একদিনের ক্রিকেট মোট ৪৯টি শতরান কোন ব্যাটসম্যান দ্বারা সংগৃহীত সর্বাধিক শতরানের একটি বিশ্বরেকর্ড।


text: ১৯৮৯ খ্রিষ্টাব্দে টেস্ট ক্রিকেট খেলায় অভিষেকের পর তেন্ডুলকর ১৯৯০ খ্রিষ্টাব্দে ইংল্যান্ডের বিরুদ্ধে তাঁর প্রথম শতরান করেন। তিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধেই শতরান করেছেন এবং অস্ট্রেলিয়ার স্টিভ ওয়াহর বিশ্বের দ্বিতীয় ব্যাটসম্যান যিনি সমস্ত টেস্ট খেলিয়ে আন্তর্জাতিক ক্রিকেট দলের বিরুদ্ধে কোন না কোন ইনিংসে ১৫০ বা তার বাশি রান করেছেন। তিনি জিম্বাবুয়ে বাদ দিয়ে সমস্ত টেস্ট খেলিয়ে দেশে গিয়েই শতরান করেছেন। ২০১০ খ্রিষ্টাব্দের অক্টোবর মাসে তিনি কুড়িতম ১৫০ করে ব্রায়ান লারার রেকর্ড ভাঙ্গেন। ২০০৪ খ্রিষ্টাব্দে তিনি বাংলাদেশের বিরুদ্ধে অপরাজিত ২৪৮ রান করে টেস্ট ক্রিকেট এক ইনিংসে তাঁর জীবনের সর্বোচ্চ রান করেন। তেন্ডুলকর ছয়টি দ্বিশতরান করেন ও ১৫টি ইনিংসে অপরাজিত থাকেন। তাঁর ৫১টি শতরানের মধ্যে ২৭টি বিদেশের মাটিতে করা। তিনি ৯০ থেকে ৯৯ এর মধ্যে নয় বার আউট হন।


text: ১৯৮৯ খ্রিষ্টাব্দে একদিনের আন্তর্জাতিক ক্রিকেট খেলায় অভিষেক হলেও শচীনের প্রথম শতরান ৭৯টি ম্যাচ খেলার পর ১৯৯৪ খ্রিষ্টাব্দে অস্ট্রেলিয়ার বিরুদ্ধে হয়। তিনি একদিনের আন্তর্জাতিক ক্রিকেট খেলা সমস্ত দেশের বিরুদ্ধে শতরান করেছেন। তিনি ২০১০ খ্রিষ্টাব্দে দক্ষিণ আফ্রিকার বিরুদ্ধে দ্বি-শতরান করে বিশ্বের প্রথম দ্বি-শতরানকারির সম্মানের মালিক হন। তিনি বিদেশের মাটিতে ৩০টি শতরান করেন। ৯০ থেকে ৯৯ রানের মধ্যে তিনি ২০বার আউট হন।


title: অ্যাস্টোরিয়া, কুইন্স

text: অ্যাস্টোরিয়া () নিউ ইয়র্ক শহরের উত্তর-পশ্চিমে অবস্থিত কুইন্স বার্গ এর একটি মধ্যবিত্ত ও বাণিজ্যিক অঞ্চল। এর জনসংখ্যা ১৫৪,০০০।


title: ওয়েন ইদুও

text: ওয়েন ইদুও (; ; ২৪শে নভেম্বর, ১৮৯৯-১৫ই জুলাই, ১৯৪৬), জন্ম Wén Jiāhuá (聞家驊), সৌজন্যে নামসমূহ Yǒusān (友三), ইউশান (友山), ছিলেন একজন চীনা কবি ও পণ্ডিত।


title: ওয়েন ইদুও

text: ললিত কলার জন্য ১৯২২-১৯২৫ সাল পর্যন্ত মার্কিন যুক্তরাষ্ট্রে কাটান। পাশ্চাত্যের শিল্প-সাহিত্য সম্পর্কে সুপরিচিত হওয়া সত্ত্বেও ধ্রুপদী চীনা সাহিত্য ও সংস্কৃতির প্রতি তাঁর শ্রদ্ধা ছিল অপরিসীম। সমাজ এবং রাজনীতি সম্পর্কে সচেতন হয়েও আজীবন তিনি ছিলেন সত্য ও সৌন্দর্যের উপাসক। অনন্য এ শিল্পীর মৃত্যু ঘটে ১৯৪৬ সালের ১৫ই জুলাই।


title: আবু সালেহ মোহাম্মদ নাসিম

text: লেফটেন্যান্ট জেনারেল আবু সালেহ মোহাম্মদ নাসিম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: আবু সালেহ মোহাম্মদ নাসিম

text: আবু সালেহ মোহাম্মদ নাসিমের পৈতৃক বাড়ি ব্রাহ্মণবাড়িয়া জেলার চাপুইর গ্রামে। তাঁর বাবার নাম মোহাম্মদ ইদ্রিস এবং মায়ের নাম চেমন আরা বেগম।তাঁর স্ত্রীর নাম সৈয়দা ইসমাত নাসিম। তাঁদের দুই মেয়ে, এক ছেলে।


title: আবু সালেহ মোহাম্মদ নাসিম

text: আবু সালেহ মোহাম্মদ নাসিম ১৯৭১ সালে কর্মরত ছিলেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ২৫ মার্চের পর কে এম সফিউল্লাহর (বীর উত্তম) নেতৃত্বে ঝাঁপিয়ে পড়েন মুক্তিযুদ্ধে। প্রতিরোধযুদ্ধে নাসিমের ভূমিকা ছিল অত্যন্ত গুরুত্বপূর্ণ। তখন তিনি ব্রাহ্মণবাড়িয়া ও হবিগঞ্জ জেলার বিভিন্ন স্থানে যুদ্ধ করেন। প্রতিরোধযুদ্ধ শেষে ভারতে পুনঃসংগঠিত হওয়ার পর নাসিম প্রথমে ৩ নম্বর সেক্টরের পঞ্চবটি সাব-সেক্টরের অধিনায়ক হিসেবে দায়িত্ব পালন করেন। পরে নিয়মিত মুক্তিবাহিনীর ‘এস’ ফোর্সের অধীন ১১ ইস্ট বেঙ্গল রেজিমেন্টের অধিনায়ক নিযুক্ত হন। আশুগঞ্জ, মনতলা, মাধবপুর , শাহবাজপুর ও চান্দুরার যুদ্ধ তাঁর জীবনের উল্লেখযোগ্য যুদ্ধ। স্বাধীনতার পর বাংলাদেশ সেনাবাহিনীতে লেফটেন্যান্ট জেনারেল পদে উন্নীত হন। ১৯৯৬ সালে সেনাপ্রধান হিসেবে কর্মরত থাকা অবস্থায় কথিত অভ্যুত্থানের অভিযোগে তিনি অভিযুক্ত ও চাকরিচ্যুত হন।


title: আবু সালেহ মোহাম্মদ নাসিম

text: ১৯৭১ সালের মুক্তিযুদ্ধকালে ১৩-১৪ এপ্রিল আবু সালেহ মোহাম্মদ নাসিম সহযোদ্ধাদের নিয়ে আশুগঞ্জে প্রতিরক্ষা অবস্থানে ছিলেন। পাকিস্তান সেনাবাহিনী আশুগঞ্জ দখলের জন্য ১৩ এপ্রিল সড়কপথে পার্শ্ববর্তী ভৈরবে উপস্থিত হয়। পরদিন আশুগঞ্জ বিদ্যুৎ উৎপাদন কেন্দ্রের পেছনে হেলিকপ্টারে কমান্ডো ব্যাটালিয়নের প্রায় এক কোম্পানি সেনা নামে। গানবোট ও অ্যাসল্ট ক্রাফটের সাহায্যে নদীপথেও সেনা আসে। ১৪ এপ্রিল সকাল থেকে পাকিস্তান বিমানবাহিনীর কয়েকটি জঙ্গি বিমান আশুগঞ্জের বিভিন্ন স্থানে অবস্থানরত মুক্তিযোদ্ধাদের ওপর আকাশ থেকে ব্যাপক গোলাগুলি করে। এর ছত্রচ্ছায়ায় দুপুর ১২টার পর পাকিস্তান সেনাবাহিনীর একটি দল হেলিকপ্টারে করে নাসিমের প্রতিরক্ষা অবস্থানের পেছনে অবতরণ করে। আবু সালেহ মোহাম্মদ নাসিম এতে দমে না গিয়ে অব্যাহত বিমান হামলার মধ্যেও তিনি অত্যন্ত দক্ষতা ও দ্রুততার সঙ্গে নিজেদের প্রতিরক্ষা অবস্থান পুনর্বিন্যাস করেন। এর পর দ্রুত পাকিস্তান সেনাবাহিনীর কমান্ডো দলের আক্রমণের ধারা ও অবস্থান চিহ্নিত করে সহযোদ্ধাদের নিয়ে আক্রমণ শুরু করেন। কিছুক্ষণের মধ্যেই তাঁরা পাকিস্তান সেনাবাহিনীর কমান্ডো দলের মুখোমুখি হন। প্রচণ্ড যুদ্ধ শুরু হয়ে যায়। নাসিম সহযোদ্ধাদের নিয়ে বিক্রমের সঙ্গে পাকিস্তান সেনাবাহিনীর কমান্ডো দলকে মোকাবিলা করেন। তাঁর সহযোদ্ধাদের আক্রমণের প্রচণ্ডতায় কমান্ডোরা কিছুটা পিছু হটে। তবে পাকিস্তানিরা ছিল যথেষ্ট বেপরোয়া। জীবনের মায়া ছিল না। কিছুক্ষণের মধ্যেই তারা আবার সংগঠিত হয়ে নাসিমের দলকে পাল্টা আক্রমণ করে। চার ঘণ্টা ধরে যুদ্ধ চলে। কোনো স্থানে প্রায় হাতাহাতি যুদ্ধও হয়। একপর্যায়ে পাকিস্তানি সেনারা আবু সালেহ মোহাম্মদ নাসিমের দলকে প্রায় ঘেরাও করে ফেলে। তাঁরা প্রায় জীবনসন্ধিক্ষণে পড়েন। তখন তাঁর সহযোদ্ধাদের বেশির ভাগ আহত এবং কয়েকজন শহীদ। তিনি নিজেও আহত হন। এ অবস্থায় নাসিমের সামনে পশ্চাদপসরণ করা ছাড়া আর কোনো বিকল্প ছিল না। শহীদদের মরদেহ সমাহিত করার ব্যবস্থা করে রাতের অন্ধকারে তিনি আগত সহযোদ্ধাদের নিয়ে সরাইলের দিকে পশ্চাদপসরণ করেন।


title: রিচার্ড ব্রানসন

text: স্যার রিচার্ড চার্লস নিকোলাস ব্রানসন (জন্ম ১৮ জুলাই ১৯৫০) হলেন একজন ইংরেজ ব্যবসায়ী এবং বিনিয়োগকারী। তিনি ভার্জিন গ্রুপের প্রতিষ্ঠাতা হিসেবে সবচেয়ে বেশি পরিচিত।


title: রিচার্ড ব্রানসন

text: রিচার্ড ব্রানসন মাত্র ১৬ বছর বয়সে "স্টুডেন্ট" নামে একটি ম্যাগাজিন প্রকাশ করেন। ১৯৭০ সালের দিকে তিনি গানের রেকর্ড মেইলের মাধ্যমে গ্রাহলের বাসায় পুছে দেওয়ার ব্যবসা শুরু করেন। ১৯৭২ সাল নাগাদ এই ব্যবসা ধীরে ধীরে বড় হতে থাকলে তিনি গানের রেকর্ডের স্টোর প্রতিষ্ঠা করেন। এই স্টোরই পরবর্তীকালে ভার্জিন মেগাস্টোরে রূপ নেয়। ১৯৮০ সালের দিকে ব্রানসনের রেকর্ড ব্যবসা ও মেগাশপের ব্যবসা ফুলে ফেঁপে ওঠে। ১৯৮২ সালে তিনি ভার্জিন আটলান্টিক ও ভার্জিন রেকর্ডস মিউজিক লেভেল প্রতিষ্ঠা করেন।


title: রিচার্ড ব্রানসন

text: ফোর্বসের বিলিয়নিয়ারের তালিকা অনুযায়ী রিচার্ড ব্রানসন হলেন যুক্তরাজ্যের চতুর্থ ধনী নাগরিক। তার আনুমানিক মোট সম্পদের পরিমাণ প্রায় ৪.৬ বিলিয়ন মার্কিন ডলার।


title: রিচার্ড ব্রানসন

text: ব্রানসন লন্ডনের ব্ল্যাকহেথে জন্মগ্রহণ করেন। তিনি ছিলেন ব্যারিস্টার এডওয়ার্ড জেমস ব্রানসনে এবং ইভা হান্থলি ব্রানসনের জ্যৈষ্ঠ পুত্র। তার দাদা রাইট অনারেবল স্যার জর্জ আর্থার হারউইন ব্রানসন ছিলেন হাই কর্মরত অফ জাস্টিসের প্রধান বিচারক। ষোল বছর বয়স পর্যন্ত তিনি স্কুল শিক্ষা গ্রহণ করেন। স্কুলে তার ফলাফল ছিল অত্যন্ত হতাশাজনক কিন্তু পরবর্তীতে জনসাধারণের সাথে যোগাযোগের ক্ষেত্রে ব্যাপক প্রতিভাব প্রদর্শন করেন।


title: অ্যাডভেঞ্চার্স অব হাক্‌লবেরি ফিন্

text: অ্যাডভেঞ্চার্স হাক্‌লবেরি ফিন্ "()" যা পরে দি অ্যাডভেঞ্চার্স হাক্‌লবেরি ফিন্ হিসেবেও প্রকাশ হয়েছে একটি বিখ্যাত কিশোর উপন্যাস যার লেখক মার্ক টোয়েইন। এটি ১৮৮৪ সালের ডিসেম্বরে যুক্তরাজ্যে প্রথম, এবং ১৮৮৫ সালের ফেব্রুয়ারিতে যুক্তরাষ্ট্রে প্রকাশিত হয়। এই উপন্যাস কয়েকটি শ্রেষ্ঠ আমেরিকান উপন্যাসের মধ্যে জায়গা করে নিয়েছে। এই বইটি মূলত হাক্‌লবেরি “হাক্” ফিনকে নিয়ে যে টম সয়্যারের বন্ধু এবং মার্ক টোয়েইন রচিত টম সয়্যার সিরিজের অন্যতম চরিত্র। এই বইটি “দি অ্যাডভেঞ্চার্স অফ টম সয়্যারের’’ পর্ব উপন্যাস।


title: অ্যাডভেঞ্চার্স অব হাক্‌লবেরি ফিন্

text: এই উপন্যাসে লেখক মূলত মিসিসিপি নদীর তীরোবর্তী জনগোষ্ঠীর জীবনযাপনের সুবিস্তর বর্ণনা দিতে চেয়েছেন। এই বইটি প্রকাশ হওয়ার ২০ আগের সেইসব সমাজের অবস্থান ও রূপ তুলে ধরছেন লেখক, মার্ক টোয়েইন।


title: বডিবিল্ডিং

text: দেহ গঠন বা বডিবিল্ডিং () মানবদেহের একধরণের পেশী-উন্নয়ন ও পেশী রূপান্তরের অনুশীলন। এ অনুশীলন চর্চায় পূর্ব নির্ধারিত ভারোত্তোলন কর্মকাণ্ড ও নির্দিষ্ট জটিল ধরণের খাদ্যসামগ্রী গ্রহণের ফলে ব্যাপকভাবে মানবদেহের মাংসপেশীতে প্রভাব বিস্তার করে থাকে। এরফলে স্বাভাবিক স্বাস্থ্যরক্ষা ও শারীরিক যোগ্যতা রক্ষায় অগ্রণী ভূমিকা পালিত হয়। এ ধরণের শারীরিক ব্যায়াম চর্চায় জিমন্যাসটিক্সে ব্যবহৃত বারবেল, ডামবেল ও স্থিরতাসূচক অন্যান্য ভারী যন্ত্রপাতি ব্যবহার করতে দেখা যায়। এরফলে সেরা ফলাফলে প্রভাব পড়ে।


title: বডিবিল্ডিং

text: যিনি বডিবিল্ডিং বিষয়ে অনুশীলন করেন বা সংযুক্ত থাকেন, তিনি বডিবিল্ডার নামে পরিচিতি পেয়ে থাকেন। গ্রীক পৌরাণিকিতে বর্ণিত সর্বকালের সেরা বীর হেরাক্লেস পেশীশক্তির প্রতীকিরূপ হয়ে আছেন। আধুনিক বডিবিল্ডারদের কাছে তিনি অনুপ্রেরণাকারী পূর্ব-পুরুষ হিসেবে পরিচিত। জার্মান বংশোদ্ভূত ইউজেন স্যান্ডোকে 'আধুনিক বডিবিল্ডিংয়ের জনক' হিসেবে স্বীকৃতি দেয়া হয়েছে।


title: বডিবিল্ডিং

text: প্রাচীন গ্রিক ও মিশরে পাথর উত্তোলনে পারদর্শীতার মাধ্যমে বডিবিল্ডিংয়ে উৎপত্তি হয়েছে বলে ধারণা করা হয়। পরবর্তীতে বিভিন্ন সমাজে এর প্রচলন ও বিস্তার ঘটতে শুরু করে। ১৮৮০ থেকে ১৯৫৩ সালের মধ্যে পাশ্চাত্যে ভারোত্তোলনের ব্যাপক অনুশীলন শুরু হয়। ঊনবিংশ শতকের শেষদিকে আধুনিক বডিবিল্ডিং প্রতিযোগিতার প্রচলন ঘটে ইউরোপীয় শক্তিধর ব্যক্তিদের থিয়েটার ও সার্কাসে তাদের বাহুবল প্রদর্শন কলার মাধ্যমে। দর্শকদের সম্মুখে শক্তিশালী ব্যক্তিরা তাদের শক্তিমত্তা প্রদর্শন করতেন ও একে-অপরকে প্রতিযোগিতায় অবতীর্ণ হতে আহ্বান করতেন। তবে শারীরিক গঠনকলার বিষয়কে প্রাধান্য দেয়া হতো না এবং প্রায়শই তাদের বড় ধরনের পেট ও মেদবহুল অঙ্গ-প্রত্যঙ্গের উপস্থিতি ছিল।


title: বডিবিল্ডিং

text: বডিবিল্ডারগণ তাঁদের শরীরের যত্ন নেন ও মাংসপেশী ফোলার জন্য নিয়মিত প্রশিক্ষণ নেন ও প্রতিযোগিতায় বিভিন্নভাবে দেহের ভাব-ভঙ্গী দর্শকদের সম্মুখে তুলে ধরেন। প্রতিযোগিতামূলক কর্মকাণ্ডে বডিবিল্ডিংয়ের মাধ্যমে মাংসপেশী স্ফীত হয় ও সৌন্দর্যকলার বিকাশ ঘটায়। বিচারকমণ্ডলী তাঁদের ক্রীড়াশৈলীকে পয়েন্টের মাধ্যমে তুলে ধরেন। মুষ্টিমেয় কিছু ব্যক্তি বডিবিল্ডিংকে তাঁদের পেশা হিসেবে বেছে নিয়েছেন। তাঁরা নিজস্ব শক্তি বা ক্ষমতা প্রদর্শন করেন। কেবলমাত্র তাদের দেহের মাংসপেশী খালি গায়ে প্রদর্শন করেন। সেরা মাংসপেশীর অধিকারী ও দেহভঙ্গীমা প্রদর্শনকারী বডিবিল্ডার প্রতিযোগিতার বিজয়ী হিসেবে ঘোষিত হন। প্রতিযোগিতায় বিজয়ী ও জনপ্রিয় বডিবিল্ডারদের মধ্যে রয়েছেন - অস্ট্রীয় বংশোদ্ভূত মার্কিন চলচ্চিত্র তারকা ও রাজনীতিবিদ আর্নল্ড শোয়ার্জনেগার, চার্লস এটলাস, জন গ্রিমেক, স্টিভ রিভস প্রমূখ।


title: বডিবিল্ডিং

text: ঊনবিংশ শতকের শেষদিকে ইংল্যান্ডে বডিবিল্ডিংয়ের প্রচলন ঘটতে শুরু করে। আধুনিক বডিবিল্ডিংয়ের জনক ও জার্মান বংশোদ্ভূত ইউজেন স্যান্ডো এ ক্রীড়াবিকাশে প্রভাব বিস্তার করেন। তিনি দর্শকদেরকে তাঁর শারীরিক গঠন ও পেশী প্রদর্শনে পারদর্শিতার মাধ্যমে দর্শকদেরকে মুগ্ধ করেন। এরপর তিনি ১৪ সেপ্টেম্বর, ১৯০১ তারিখে লন্ডনের রয়্যাল আলর্বাট হলে প্রথমবারের মতো বডিবিল্ডিং প্রতিযোগিতার আয়োজন করেন যা সেরা প্রতিযোগিতা নামে পরিচিতি পায়। স্যার চার্লস লয়েস ও স্যার আর্থান কোনান ডোয়েলকে সাথে নিয়ে স্বয়ং বিচারক থেকে অনুষ্ঠিত এ প্রতিযোগিতাটি ব্যাপক সাড়া ফেলে। ব্যাপক দর্শক সমাগমের ফলে বডিবিল্ডিংয়ে আগ্রহী অনেক ব্যক্তিকে বিমুখচিত্তে ফেরত যেতে হয়। ফ্রেদেরিক পোমরয় অঙ্কিত ব্রোঞ্জের স্যান্ডোর ভাস্কর্যের ট্রফিটি ইংল্যান্ডের উইলিয়াম এল মুরেকে বিজয়ী হিসেবে প্রদান করা হয়েছিল।


title: বডিবিল্ডিং

text: প্রথম আমেরিকান শারীরিক কলার প্রতিযোগিতা বার্নার ম্যাকফাদেনের পরিচালনায় ১৯০৩ সালে নিউইয়র্ক সিটিতে শুরু হয়। আল ট্রিলোর ঐ প্রতিযোগিতায় বিশ্বের সেরা সঠিক ও উন্নত মানব হিসেবে বিজয়ী হয়েছিলেন। ১৯২১ ও ১৯২২ সালে ম্যাকফাদেন একই ধরণের প্রতিযোগিতার আয়োজন করেন। উভয় প্রতিযোগিতাতেই চার্লস এটলাস বিজয়ী হন। কিন্তু মিস্টার আমেরিকা প্রতিযোগিতা আয়োজনের পূর্বে খুবই কমসংখ্যক প্রতিযোগিতা অনুষ্ঠিত হয়েছিল। ১৯৩৯ সালে মার্কিন যুক্তরাষ্ট্রের অ্যামেচার অ্যাথলেটিক ইউনিয়ন (এএইউ) কর্তৃক মিস্টার আমেরিকা প্রতিযোগিতা অনুষ্ঠিত হয়। ১৯৪০-৪১ সালে জন গ্রিমেক ও ১৯৪৭ সালে স্টিভ রিভস মি. আমেরিকা বিজয়ী হলে ঐ যুগের বডিবিল্ডারদের কাছে আদর্শস্থানীয় ব্যক্তিত্ব হিসেবে পরিচিতি পান ও নব উদ্দীপনা যোগান। দ্বিতীয় বিশ্বযুদ্ধের পর এ ক্রীড়াটি দ্রুত পরিচিত পায়। ১৯৫০-এর দশকের শেষদিকের সময় থেকে ১৯৬০-এর দশকে অ্যামেচার অ্যাথলেটিক ইউনিয়ন কর্তৃক পরিচালিত মি. আমেরিকা প্রতিযোগিতা জনপ্রিয়তার চূড়ান্ত শিখরে আরোহণ করে।


title: বডিবিল্ডিং

text: বর্তমানে সর্বাপেক্ষা মর্যাদাশীল বডিবিল্ডিং প্রতিযোগিতা হচ্ছে মিস্টার অলিম্পিয়া। এ প্রতিযোগিতার বিজয়ীকে ১৯৬৮ সাল ব্রোঞ্জের তৈরী স্যান্ডোর আবক্ষ মূর্তির ট্রফি প্রদান করা হয় যা স্যান্ডো প্রথম প্রতিযোগিতায় বিজয়ী বডিবিল্ডারকে প্রদান করেছিলেন।


title: জানবাজার

text: জানবাজার হল মধ্য কলকাতার একটি অঞ্চল। রানি রাসমণির দুশো বছরের পুরনো বাসভবনটি এই অঞ্চলের প্রধান দ্রষ্টব্য। রাসমণির বংশধরেরা এখনও এই বাড়িটিতে বাস করেন।


title: জানবাজার

text: ১৭৮৫ সালে প্রথম যখন কলকাতা শহরকে ৩১টি থানায় বিভক্ত করা হয়, তখন জানবাজার ছিল কলকাতার অন্যতম থানা। তবে পরে এই পরে এই থানাটি তুলে দেওয়া হয়।